Sairaankuljetukseen ei suuria muutoksia, vain järjestämisvastuu siirtyisi kunni - Social- och hälsovårdsministeriet\nSairaankuljetukseen ei suuria muutoksia, vain järjestämisvastuu siirtyisi kunni\nSosiaali- ja terveysministeriö ja sisäasiainministeriö tiedottavat\nValmisteilla olevan terveydenhuoltolain mukaan sairaanhoitopiiri voisi valita ensihoitopalvelun järjestämistavan tarkoituksenmukaiseksi katsomallaan tavalla joko hoitamalla toiminnan itse, järjestämällä ensihoitopalvelun yhteistyössä alueen pelastustoimen kanssa taikka hankkimalla palvelun muulta julkiselta tai yksityiseltä palvelun tuottajalta.\nEsitetty järjestämismalli ei muuta nykyistä tilannetta, jossa sekä yksityiset liikkeenharjoittajat että pelastustoimi ovat ensihoidon palveluntuottajia. Malli mahdollistaa nykyisen toiminnan etujen hyödyntämisen siten kuin se alueellisesti katsotaan parhaimmaksi. Lakimuutoksilla ei luotaisi monopoliasemaa pelastuslaitokselle. Vain vastuu ensihoitopalveluiden järjestämisestä siirtyisi kunnilta sairaanhoitopiireille.\nTällä hetkellä useilla alueilla pelastuslaitokset hoitavat ensihoito- ja sairaankuljetuspalvelut ilman kilpailutusta kunnan sisäisenä toimintana tai kilpailutuksen perusteella. Pelastustoimen palveluksessa on noin 600 yksinomaan sairaankuljetus ja ensihoitotyötä tekevää terveydenhuoltoammattilaista sekä lisäksi noin 1500 pelastajaa, jotka voivat toimia niin sairaankuljetuksen kuin pelastustoimenkin tehtävissä.\nUuteen terveydenhuoltolakiin esitetty säännös yhteistyöstä pelastuslaitoksen kanssa ontarpeen, jotta nykyinen tilanne voi jatkua. Kyseessä on kuntien välinen yhteistoiminta, eikä kilpailutus.\nUuden terveydenhuoltolain tavoitteena laadukas sairaanhoito koko maassa\nUudistuksessa sairaankuljetus ja ensihoito integroidaan tiiviisti terveydenhuollon palveluketjuun. Toiminta suunnitellaan kokonaisuutena alueellisten tarpeiden ja tarjolla olevien päivystyspisteiden mukaan siten, että väestö saa mahdollisimman tasavertaiset palvelut.\nTerveydenhuoltolain keskeisenä päämääränä on potilastuvallisuuden varmistaminen sekä laadukas ja yhdenvertainen terveydenhuolto ja sairaanhoito koko maassa. Hallituksen esitys uudeksi terveydenhuoltolaiksi on tarkoitus antaa eduskunnalle vielä tämän kevään aikana.\nHallitussihteeri Anne Koskela, STM, puh. 09 160 74340\nHallitusneuvos Esko Koskinen, SM, puh. 071 878 8402


Suomen Keilailuliitto - Miesten Liittomyllyn finaali päättyi Mikkelin voittoon\nMiesten Liittomyllyn finaali päättyi Mikkelin voittoon\nMikkeli varmisti paikan suoraan loppuotteluun tappiottomalla pelillä. Vastaan asettui Lahti, joka venytti finaalin kahteen sarjaan, mutta hiipui toisessa taipuen hopealle.\nMiesten Liittomyllyn finaali pelattiin amerikkalaisella pelitavalla ilman alkukilpailun pisteitä. Joukkueet keilasivat kahdesta häviöstä (1 sarja/ottelu) ulos -periaatteella, kunnes voittaja oli selvillä. Samalla kierroksella pudonneiden paremmuuden ratkaisivat otteluissa kaadetut keilat.\nLahti hallitsi alkuerien tavoin myös sunnuntain finaalia pitkälle iltapäivään. Ratkaiseva ensimmäinen tappio päästi kuitenkin Mikkelin suoraan finaaliin ja tästä seuraava ottelu olikin lähellä koitua lahtelaisten kohtaloksi. Koskaan ei voi kuitenkaan tietää, ja näin ollen loppuottelussa vastakkain nähtiin päivän tappiotta pelannut Mikkeli sekä Lahti.\nJännittävä finaali ratkesi vasta toisessa sarjassa Mikkelin voittoon.\n- Tämä viimeinen sarjahan muuttui tosi vaikeaksi. Lahden ensimmäisen sarjan pelillähän olisi luullut, että menevät mennen tullen voittoon, mutta siitä kului alta pois kokonaan. Oli hankalaa. Mutta taisteltiin voittoon! hehkutti ankkurina Mikkelille keilannut Ville Haapanen.\n- Hyvin pelattiin, tasaisesti. Pelattiin joukkueena ja saatiin tiukat paikat käännettyä meidän puolelle, loppu joukkue komppasi vieressä.\n- Keilailutuuri oli ehkä myös kohdillaan, Haapanen nauroi. - Onnihan pitää ansaita!\nMiesten Liittomyllyn mitalistit, Lahti, 4.11.2018\nHenkilökohtaisella tuloslistalla kärjessä oli kolmen sarjan ja 246 keskiarvon jälkeen Hyvinkään Sami Luoto. Kaikki kahdeksan sarjaa keilanneista paras oli Lahden Jesse Ahokas keskiarvolla 220,88.\nAlkukilpailun tilanne ym. tarkemmat tiedot ja sijoitukset\nEnsimmäisessä ottelussa vastaan ottivat Lahti ja Kouvola, Hyvinkää ja Keski-Savo, Mikkeli ja Raisio, Kotka ja Keski-Uusimaa, Lohja ja Turku, Hämeenlinna ja Rauma, Kuopio ja Helsinki sekä Riihimäki ja Pori.\nKaatojonoja löytyi joka radalta kiitettävän paljon, joten ihan hankalimmasta päästä radat eivät tänään näyttäneet olevan. Lahden paras oli Jarno Aalto sarjallaan 246, kun Lahti rökitti Kouvolan 886-719. Hyvinkää kompuroi eikä Sami Luodon 267 auttanut, kun liitto otti tappion Keski-Savosta 781-872. Keski-Savoa kannatteli Lauri Huttusen sarja 257. Mikkeli ja Raisio taas kisasivat viimeiseen ruutuun saakka. Lopullisen ero jäi vain kahteen pisteeseen, ja Mikkeli jatkaa toiseen otteluun yhdellä voitolla lukemin 773-771. Keski-Uusimaan Arto Piiponniemen 264 ei kantanut kokonaispisteissä kauas ja Kotka vei voiton 889-775. Kotkalaisilla oli tasaiset sarjat, joiden paras oli Jyri Hämäläisen 233. Lohjan ja Turun kamppailusta voiton vei Lohja pistein 857-795, Lohjan parhaan ollessa Jesse Lindholm, 258. Rauma vei Hämeenlinnaa tuloksin 803-780 ja Pori voitti tiukan ottelun Riihimäestä 791-788. Sami Päiväniemen 255 taas johdatti kuopiolaiset voittoon Helsingistä.\nPäivän toisissa otteluissa vastakkain olivat Riihimäki ja Turku, Kouvola ja Keski-Uusimaa, Raisio ja Hyvinkää, Hämeenlinna ja Helsinki, Rauma ja Mikkeli, Keski-Savo ja Kuopio, Pori ja Lahti sekä Lohja ja Kotka.\nNeljässä ensiksi mainitussa ottelussa keilasivat ensimmäisissä otteluissa hävinneet, joten kotiinlähtijöitä oli tiedossa.\nRiihimäki ja Turku olivat puolen välin kohdilla hyvinkin tasapisteissä, mutta loppua kohden Turku kasvatti eroa ja vei lopulta voiton selvin pistein 856-748. Turun paras oli Marko Saarni, 235.\nSama tilanne oli Kouvolalla ja Keski-Uusimaalla pelin puolivälissä. Ero säilyi pienenä viimeiseen ruutuun saakka, mutta kun Piiponniemi lopetti sarjansa kahteen reikään, Kouvola piti johtoasemansa ja huolimatta ankkurina toimineen Rami Mukkulan reikätyhjästä, voitti ottelun seitsemällä pisteellä 752-745.\nTiukin ottelu hävinneiden joukossa oli kuitenkin Raisiolla ja Hyvinkäällä. Yhdeksän ruudun jälkeen ero oli yhden pisteen. Kaksi ruutua mentiin vielä rinta rinnan, mutta ikävä reikä Hyvinkäälle antoi Raisiolle muutaman pisteen etumatkan ennen viimeistä ruutua. Sami Luodon pää kesti ja hän täytti kymppinsä triplalla. Vieressä Kari Murtomäki vastasi yhdellä, mutta toisen jäädessä puuttumaan ero jäi lopulta Hyvinkään hyväksi neljä pistettä. Lopputulos 821-817.\nHelsinki johti Hämeenlinnaa käytännössä koko ottelun ajan ja lunasti lopulta jatkopaikan tuloksella 906-829. Helsingin paras oli Pyry Puharinen, 259.\nPallojaan pääsivät pakkaamaan tämän kierroksen jälkeen siis Riihimäki, Keski-Uusimaa, Raisio ja Hämeenlinna.\nVoittajien kesken panokset olivat henkisesti vielä asteen pienemmät. Mikkeli johti peliä vakuuttavasti ja veikin ottelun nimiinsä Raumalta 851-776. Mikkeliläisistä parhaimman tuloksen keilasi Pekka Horttanainen, 264. Savolaisten keskinäisen kamppailun voitti Kuopio 886 Sami Päiväniemen 246 sarja etunenässä. Keski-Savo keilasi vastaan 833 pistettä. Lahti jatkoi voittokulkuaan ja kukisti Porin 854-739. Lahden kärjessä oli jälleen Aalto, 234. Lohja vei Kotkan 853-802, Lohjan parhaan sarjan ollessa Lindholmin 258.\nTappiottomia pareja oli jäljellä enää kaksi: Kuopio ja Mikkeli sekä Lohja ja Lahti. Putoamista vastaan taistelivat Keski-Savo ja Kotka, Hyvinkää ja Helsinki, Rauma ja Pori sekä Turku ja Kouvola.\nMikkeli johti Kuopiota muutaman kymmentä pistettä lähes koko pelin ajan. Loppuun mennessä ero kasvoi lisää ja lopun lukemat 758-698 toi Kuopion tilille ensimmäisen häviön.\nLahti johti, mutta Lohja ei suostunut taipumaan taistelutta. Kymppiruudussa ero oli kutistunut lähes olemattomiin. Teemu Asplund jatkoi ysiruudun kaatoaan vielä kahdella ja vakiinnutti lahtelaisten asemaa. Aalto tasoitti tilannetta lopettamalla tyhjään, jonka lohjalaisten Sami Salin kuitenkin kopioi kolmanteen sarjaan. Tarvittavia kaatoja ei kuitenkaan Lohjan kymppeihin ilmestynyt, joten lopputulos jäi Lahdelle 776-751. Asplundin 252 kannatteli haparoivia joukkuetovereita hienosti.\nKeski-Savo nosti itsensä Kotkan ohi ja pelin edetessä ainoastaan kasvatti johtoaan. Loppulukemat selkeät 885-795 ja Kotka joutui kotimatkalle. Keski-Savon parhaimmasta sarjasta vastasi Lauri Huttunen, 243.\nViereisellä rataparilla Hyvinkää ja Helsinki olivat aivan tasapisteissä pelin puolessa välissä, mutta Jari Mattilan ja varsinkin Markku Petäjämaan kaatojonot nostivat Helsingin johtoon, johon Hyvinkää ei yrityksestä huolimatta pystynyt enää vastaamaan. Helsinki jatkoon lukemin 890-865, paras sarja oli Petäjämaan 249.\nPori otti Raumasta niskalenkin jo varhain, eikä luopunut asemastaan, vaikka Rauma onnistuikin eroa hieman kirimään. Sami Heinosen 245 sarja etunenässä kokonaistulos oli 884 Rauman 783:a vastaan.\nTurku tanssahteli jatkoon Kouvolan kitkutellessa yhteistuloksen 718. Turun tasaisten sarjojen paras oli Karri Oksmanin 220, yhteistulos 838.\nKotimatkalle lähtivät näiden sarjojen jälkeen siis Kotka, Hyvinkää, Rauma ja Kouvola.\nTauon ja hoidon jälkeen tippumista vastaan keilasivat Lohja ja Kuopio, Turku ja Keski-Savo sekä Pori ja Helsinki. Lahti ja Mikkeli ottelivat ainoana tappiottomana parina panoksena suora finaalipaikka.\nLahti kamppaili reikien kimpussa ja antoi Mikkelin siirtyä johtoon ottelun ensimmäisellä puolikkaalla. Ero kasvoi seuraavien parin ruudun aikana, mutta kahdeksannessa ruudussa Mikkelille ilmestyi kaksi tyhjää ja Lahti puolestaan kasvatti kaatonsa kahteen tuplaan. Ennen viimeistä ruutua ero oli neljäkymmentä pistettä, mutta Lahdella oli alla yksi tripla ja yksi kaato enemmän kuin mikkeliläisillä, joilla lisäksi oli ysiruutuun jäänyt yksi reikä. Aleksi Märkälä ei saanut jatkettua kaatoaan Mikkelille, ja kun Asplund kasvatti triplansa neljään, ero kaveri hieman. Aalto ei saanut jatkettua kaatoaan ja ero säilyi. Janne Huotari sai Mikkelille kymppiinsä tuplan ja kasvatti johtoasemaansa ennen ankkureita. Jesse Ahokas kasvatti ysiruutunsa kaadon tuplaksi ja piti lahtelaisten toiveet elossa. Kaksi reikää aiempiinsa keilannut Ville Haapanen heitti vasemmalta yli ja jätti kolme keilaa pöydälle. Paikko kuitenkin riitti vastaamaan Ahokkaan toiseenkin kaatoon niin, että ero oli ennen viimeistä heittoa kolme pistettä Mikkelille. Ahokas lunasti odotukset ja lopetti kaatoon, joka velvoitti Haapasta kaatamaan voittoon vähintään kahdeksan. Pöydälle jäi yksi, ja finaaliin siirtyi Mikkeli lopputuloksella 803-801. Parhaat sarjat Ahokas 249 ja Horttanainen 228.\nLohja otti johtoaseman Kuopion sortuessa useisiin tyhjiin. Harri Korkka koitti tasoittaa peliä viiden suorallaan ja Päiväniemi kaatoi joukkuensa parhaimman 224, mutta näistä huolimatta ero säilyi ja siirsi Lohjan viidennelle kierrokselle lukemin 834-759. Lohjan paras oli Lindholm, 222.\nTyhjät vaivasivat myös Turkua, kun Keski-Savo lasketteli voittoon tuloksella 864 Turun 733:a vastaan. Keski-Savon huippumies oli Joonas Jehkinen sarjallaan 246.\nPori ja Helsinki olivat puolessa välissä aivan rinta rinnan. Sarjan loppupuolella Helsinki siirtyi muutaman askelen edelle, mutta Porin Lauri Nenonen päätti lopettaa sarjansa seitsemään kaatoon ja nosti joukkueensa jälleen tasapisteisiin. Ennen viimeisen ruudun viimeistä keilaajaa eroa oli kaksi pistettä. Helsingillä oli alla kaato, Porilla paikko. Panu Nurmilo teki kaadon ja jätti ratkaisun avaimet Helsingille. Mattila ei pystynyt vastaamaan ja siirsi kapulan jälleen Porille. Nurmilo ei kuitenkaan saanut tehtyä tuplaa, mutta paikko riitti, kun Mattila jätti ylimääräisellään kolme ja lopputulos oli Porille 773-772.\nLahti vastaan Pori. Keski-Savo vastaan Lohja. Voittajat varmistavat itselleen mitalit. Häviäjät lähtevät kotiin.\nLahti oli tukevassa johtoasemassa pelin puolen välin tienoilla, mutta Pori löysi kaatopaikkansa ja aloitti kirin. Porin asemaa helpotti lahtelaisten pari tyhjää ja äkkiä tilanne olikin tasan. Kahdeksannessa ruudussa porilaiset kaatoivat kaikki ja iskuasetelma oli viimeisille ruuduille valmis. Kolme neljästä jatkoi ja porilaiset siirtyivät johtoon. Ruutu ruudulta tilanne pysyi Porin hallinnassa, mutta silti tiukkana, kunnes viimeisessä ruudussa kaikki jäi kiinni Ahokkaasta ja Nurmilosta. Nurmilo heitti tuplan jälkeen 5 ja 1. Ahokas jatkoi ysin kaatoaan tuplalla ja lahtelaiset lunastivat jatkopaikan lopputuloksin 846-830.\nKeski-Savon ja Lohjan kamppailu oli alkupuolikkaan tiukempaa ja tilanne säilyi vielä muutaman ruudun tämän jälkeenkin. Ennen viimeistä ruutua Keski-Savo johti parikymmentä pistettä. Lindholm kuitenkin jatkoi kaatojonoaan Lohjan kymppiruutuun, kun Huttunen vieressä jätti reiän paikkaamatta, ja ennen ankkureita Lohja oli johdossa vajaat 10 pistettä. Molemmilla oli alla kaato. Lohjan Topi Rautiainen aloitti, mutta jätti pystyyn huimasta kaverin kannustuskarjahduksesta huolimatta yhden. Jehkinen onnistui vieressä jatkamaan kaatoaan ja piti Keski-Savon toiveita yllä. Myös toinen heitto toi odotetun kaadon ja tätä myöten myös jatkopaikan tuloksella 823-811. Jehkinen oli Keski-Savon paras sarjalla 238, Lindholm Lohjan, 259.\nLahti aloitti vahvasti, kun sekä Aalto että Simon Susiluoto aloittivat sarjansa triplalla. Samaan aikaan Keski-Savo lipsautti kaksi yhden keilan missiä, ja eroa oli näiden kolmen ruudun jälkeen jo useamman kymmentä pistettä. Pelin puolivälissä lukema oli jo n. 60 pistettä Lahden eduksi. Lahtelaisetkin onnistuivat haparoimaan muutaman tyhjän verran, mutta kaadot kantoivat ja tulos oli lopuksi selkeä 913-763. Lahtelaisten näyttävät sarjat Asplund 222, Aalto 248, Susiluoto 216 ja Ahokas 227. Keski-Savon paras oli Petri Riikonen, 206.\nLahti siis finaaliin Mikkeliä vastaan. Keski-Savo tienasi itselleen pronssia.\nPäivän tappiotta pelannut Mikkeli sai finaaliin vastansa isäntäliitto Lahti-Bowlingin. Koska kahdesta tappiosta pääsee laulukuoroon, Lahden tulisi voittaa Mikkeli kahdesti ennen korkeimman sijoituksen saavuttamista. Mikkelille tähän riittäisi yksi voitto.\nLahti aloitti jälleen vahvemmin. Nuori Ahokas käynnisti sarjansa tyylikkäästi pelkillä kaadoilla ja vieressä painoi vakuuttavasti loppukin joukkue. Viidennen ruudun jälkeen tilanne oli lahtelaisten eduksi vajaat 50 pistettä. Seitsemänteen ruutuun mennessä ero oli kaventunut hieman, mutta Jesse Ahokas kannatteli Lahtea siinä vaiheessa edelleen pelkkää kaatoa tehden eikä Mikkeli päässyt suuremmin hyökkäämään.\nKahdeksannessa ruudussa ero kuitenkin kasvoi jälleen lahtelaisten hyväksi, kun Mikkeli missasi yhden, ei onnistunut jatkamaan kaatojaan ja vieressä lahtelaiset vastasivat kaadoin. Ero oli ennen kahta viimeistä ruutua ”virallisesti” 54 pistettä, mutta lahtelaisilla oli tässä vaiheessa alla kaato, tupla, tripla ja kahdeksan jono. Kun tupla muuttui triplaksi ja vieressä Mikkeli missasi, tilanne alkoi jo näyttää selvältä. Ennen viimeistä ruutua eroa oli satakunta pistettä. Kympissä ei liiemmin tarvinnut jännittää, ja Lahti siirsi ratkaisun toiseen otteluun kokonaislukemin 922-783. Henkilökohtaisen päivän parhaan teki Jesse Ahokas, 278.\nToinen sarja alkoi huomattavasti tasaisemmin. Mikkeli jätti muutaman reiän, mutta tyhjiin sortui myös Lahti, ja pitkästä aikaa kukaan ei paikkaillut kavereitaan kaatojonoilla. Neljään ensimmäiseen ruutuun sellaisia ei itse asiassa näkynyt vielä ainuttakaan. Kummallakaan joukkueella.\nTilanteen muutti vihdoin Mikkeli, joka sai jatkettua neljännen ruudun kaatojaan viidenteen kahden keilaajan voimin ja siirtyi samalla johtoon. Hieman onnekas ylipuolen kaato muutti Märkälän tuplan vielä triplaksikin, ja antoi kaadoille mahdollisuuden kasvaa lopulta viiden jonoksi asti. Lahtelaiset kompuroivat tyhjissä ja kaivattu loppukiri jäi puuttumaan. Ennen viimeistä ruutua ero oli Mikkelille vajaat 50 pistettä.\nAsplund aloitti loppukirinsä, mutta kymppiruudun tripla ei kaventanut eroa Märkälän vastatessa vieressä samalla mitalla. Horttanaisella oli alla tupla, mutta kymppiruudun ensimmäinen jätti eteen ikävän reiän. Lahden puolella Aalto seurasi Asplundin esimerkkiä ja täytti viimeisen ruutunsa tarpeellisilla kaadoilla. Ero oli n. 20 pistettä ennen kahta viimeistä keilaajaa.\nHuotari ei saanut jatkettua ysiruudun kaatoaan, mutta sitä ei tehnyt myöskään Susiluoto, ja lahtelaisten toiveet alkoivat hiipua. Haapasen pitäisi käytännössä epäonnistua ankkurina, muuten Mikkelin mestaruus oli jo sinetöity. Sarjassaan hieman haparoinut Haapanen kuitenkin lunasti odotukset ylipuolen kaadollaan ja Mikkeli voitti finaalin viimeisen sarjan lopulta lukemin 782-754.


Acrobatin tai Readerin laajennusten vianmääritys Safarissa Mac OS -käyttöjärjestelmässä\nSafarin laajennusten Acrobat- tai Reader-käytön vianmääritys\nAcrobat X ja Adobe Reader X tukevat PDF-tiedostojen tarkastelua Mac OS X -käyttöjärjestelmän Safari-selaimessa. Acrobat X ja Reader X eivät tue muita selaimia, kuten Firefoxia tai Operaa. Jos tarvitset lisätietoja järjestelmävaatimuksista, napsauta asianmukaista tuotelinkkiä: Acrobat X Pro, Acrobat X Standard, Adobe Reader X.\nAdobe PDFViewer for Mac OS X asettaa seuraavat järjestelmävaatimukset:\nSafari 4 käyttöjärjestelmissä Mac OS X 10.5.8 ja Mac OS X 10.6.4\nSafari 5 käyttöjärjestelmässä Mac OS 10.6.4\nAdobePDFViewer Safari -laajennuksen välityksellä Acrobat ja Reader ovat 32-/64-bittisiä (64-bittinen Safari-versiossa 10.6)\nHuomaa: Jos sinulla ei ole Acrobat- tai Reader-ohjelmaa tai jos PDFViewer-laajennusta ei ole asennettu, Safari näyttää PDF-tiedostot käyttämällä Mac OS X .käyttöjärjestelmän omaa PDF-tukea. Useille Adoben PDF-työnkuluille (kuten Collaboration-toiminnolle ja useille lomakkeille ja turvatoiminnoille) ei ole tukea.\nAdobePDFViewer-laajennusta käytetään PDF-tiedostojen näyttämiseen Safarissa Acrobatin ja Readerin välityksellä. Laajennus asennetaan yhdessä Acrobat X:n tai Reader X:n kanssa. Laajennuksen sijainti on:\nReaderin toiminto Oletusarvot > Internet > Näytä PDF selaimessa on aina poissa käytöstä\nSafari-integraation voi estää poistamalla tiedoston AdobePDFViewer.plugin kohteesta /Kirjasto/Internet Plug-ins\nSafari-integraation saa uudelleen käyttöön suorittamalla asennusohjelman uudelleen. Käynnistä Acrobat/Reader X:n asennusohjelma alkuperäisestä lähteestä ja suorita asennus loppuun noudattamalla näyttöön tulevia ohjeita.\nJos Acrobatin tai Readerin vanha versio poistetaan sen jälkeen, kun Acrobat X tai Reader X on asennettu, myös AdobePDFViewer-laajennus poistetaan.\nJos Acrobat X tai Reader X asennetaan Acrobatin tai Readerin vanhan version rinnalle, AdobePDFViewer-laajennus poistetaan vanhan version mukana.\nAdobePDFViewer-laajennuksen vanha versio saattaa korvata uuden version\nUseiden Acrobat- tai Reader-versioiden käyttäminen samalla tietokoneella saattaa aiheuttaa laajennusristiriitoja. Tietokoneella saattaa olla esimerkiksi Acrobat 9 ja Acrobat X, ja Acrobat 9 päivitetään. Tässä tapauksessa Acrobat 9 -versioon kuuluva AdobePDFViewer-laajennus saattaa korvata laajennuksen Acrobat X -version. Voit ratkaista ongelman noudattamalla seuraavia ohjeita:\nPoista Acrobat- tai Reader-sovelluksen aiempi versio.\nAsenna Acrobat X tai Reader X uudelleen alkuperäisestä lähteestä.


Relax Arbe Unisex Aurinkolasit R2202C | Salibandystore.fi\nRelax Arbe Unisex Aurinkolasit R2202C\nTämä hyvin istuva, universaali malli sopii miehille ja naisille. Tämän mallin innoittaja on Hollywoodin blockbuster-elokuvasta Terminator. Polarisoidut linssit ihanteellisella tummuudella tekevät laseista täydellisen asusteen päivittäiseen käyttöön.\nSangan materiaali: Kestävä polykarbonaatti\nSangan väri: matta musta\nKoko: Aikuisten normaali, linssi 71 mm, linssien väli 16 mm, sangan pituus 123 mm\nLinssin materiaali: Polarisoitu TAC\nLinssin väri: vihreä\nMukana ILMAINEN mikrokuitu suojapussi\nVähentää heijastumia vaakasuorilta pinnoilta, kuten lumi, vesi tai märkä asfaltti. Polarisoidut linssit lisäävät huomattavasti näkyvyyttä, vähentävät häikäisyä ja eliminoivat ärsyttäviä heijastuksia. Polarisaatio auttaa silmiä väsymästä. Sopii urheiluun, autolla ajoon, kalastukseen ja vesiurheiluun.\n% UV 400\n100% UV suoja UVsäteille A, B ja C.\nPainetuilla tai brodeeratuilla tuotteilla ei ole vaihto- eikä palautusoikeutta.


REAL TURMAT COD IN CURRY SAUCE - Partioaitta\nOmassa pussissaan valmistettava maistuva ja energiapitoinen retkiruoka turskalla ja perunalla. Avaamaton ruoka säilyy 5 vuotta huoneenlämmössä. Lämmitetty pussi tulisi syödä kahden tunnin sisällä.\nValmista avaamalla pussi ja kaada sisälle 4 dl kuumaa vettä\nSekoita hyvin, sulje pussi.\nAnna hautua 8 minuuttia\nKuivapaino 113 g\nValmiin ruoan paino on 500 g\nEnergia 511 g / annos\nProteiinia 23,3 g / 100 g\nHiilihydraatteja 26,3 g / 100g\nRasvaa 29,52 g / 100 g\nAinekset: Peruna (33%), turska (turska 87%, perunajauho, sitruuna, suola )(25%), porkkana (13%), sipuli, kerma (maito) (6,6%), vehnäjauho, rypsiöljy, kalaliemi (selleri), curry (0,2%), mausteita, antioksidantti (askorbiinihappoa).\nAllergiat: selleri, kala, gluteeni, laktoosi, maito, sinaappi.


Kaverukset olivat tunteet lähes 15 vuotta - kiljunhuuruinen puukotus päätti ystävyyden\n04.01.2018 klo 10:54\nSyyttäjä vaatii Kemi-Tornion käräjäoikeudessa yli kymmenen vuoden ehdotonta vankeustuomiota vuonna 1971 syntyneelle torniolaismiehelle taposta ja rattijuopumuksesta.\nTaposta syytetty 46-vuotias torniolaismies peitti kasvonsa oikeudessa. Hän kuunteli syytteidenlukua pää painuksissa, ilmeettömänä katse kohti lattiaa oikeusistunnossa. ARI KETTUNEN\nSyytetty oli viettänyt iltaa kaverinsa asunnolla Torniossa viime vuoden syyskuun 29. päivänä. Syyttäjän mukaan syytetty on illanistujaisten yhteydessä tahallaan tappanut uhrin lyömällä ja viiltämällä tätä puukolla yhteensä 16 kertaa pään, kaulan, vartalon, molempien yläraajojen ja vasemman alaraajan alueelle.\nLisäksi uhrin oikeassa kämmenessä oli viiltohaava-alue. Uhrin kuolema on aiheutunut teräaseella aiheutetuista vatsaontelon sisäisistä vammoista ja verenvuodosta.\nKaverukset olivat tutustuneet vuonna 2003 ja tapasivat viikoittain. Tapahtumailtana he olivat juoneet uhrin omatekoista kiljua ja katselleet televisiosta tietovisaohjelmaa. Jossakin vaiheessa heidän välille oli tullut suusanallista harkkaa ja siitä oli seurannut aluksi molemminpuolista läpsimistä kasvoille.\nPoliisi sai tapahtumailtana noin puoli seitsemän aikaan hälytyksen yksityisasuntoon Tornion keskustassa. Asuntoon mentäessä sieltä löytyi kuolleena paikkakuntalainen 44-vuotias mies. Hän oli kuollut tapahtumapaikalla saamiinsa vammoihin.\nSyytetty on kertonut esitutkinnassa, ettei muista tapauksesta mitään muuta kuin läpsimiset. Jossakin vaiheessa illan myötä hän on kertomansa mukaan havahtunut olevansa yltä päältä veressä. Tämän jälkeen hän on ajanut autolla poliisilaitokselle ja ilmoittanut tappaneensa kaverinsa. Syytetyn kiinniotto sujui rauhallisesti. Hän on ollut vangittuna tapahtumaillasta lähtien.\nTeon motiivi ei ole selvinnyt. Tekopäivänä kaveruksilla oli molemmilla ollut hieman synkkä päivä. Syytetyllä oli ollut pitkä putki alkoholin käytössä.\nEi aiempaa rikostaustaa.\nSyytetty myöntää aiheuttaneensa uhrin kuoleman. Hän myöntää myös rattijuopumuksen.\nPuolustuksen mielestä on otettava huomioon alentavana tekijänä se, että syytetty on itse ajanut Tornion poliisiasemalle kertoakseen tappaneensa miehen ja täten teollaan edistänyt tapauksen selvittämistä. Puolustuksen mukaan tuomion on jäätävä alle kymmenen vuoden.


Mobiili.fi - Kommenttien muokkaus tulossa Instagramiin – tietyin rajoituksin | Matkapuhelinfoorumi - Suosituin matkapuhelinpalsta\nMobiili.fi Kommenttien muokkaus tulossa Instagramiin – tietyin rajoituksin\nKommenttien muokkaus on yksi Instagramiin kauan kaivatuista ominaisuuksista ja nyt tunnelin päässä on vihdoin nähtävissä valoa. Tällä hetkellä rajatulle yleisölle tarjolla oleva kommenttien muokkaus tulee jatkossa saataville kaikille käyttäjille ja samalla helpottaa keskusteluketjujen hallinnointia. Instagramin Nicky Jackson Colaco kertoi asiasta seuraavasti:\n”Tavoitteenamme on tehdä Instagramista ystävällinen, hauska, ja mikä tärkeintä, turvallinen paikka itseilmaisulle. Olemme vähitellen alkaneet tarjoamaan suuren kommentointivolyymin omaaville tileille mahdollisuuden hallita kommentointikokemusta. Sitä mukaa, kun opimme toiminnollisuudesta enemmän, aiomme jatkaa kommentointikokemuksen viemistä myös laajemmalle yleisöllemme.”\nNykyisillään ominaisuus on muun muassa julkisuuden henkilöiden ja Instagramia ammatikseen päivittävien bloggaajien käytössä. Kommenttien muokkaus mahdollistaa omalle käyttäjätilille lähetettyjen kommenttien moderoinnin, minkä lisäksi tilin omistaja voi päättää ottaako kommentoinnin kokonaan pois käytöstä.\nPäivityksen myötä Instagram helpottaa erityisesti omaa rooliaan palvelun ylläpitäjänä, sillä tähän asti hyökkääviksi koettujen kommenttien moderointi on jäänyt yhteisöpalvelun harteille. Samalla kommentteihin reagointi nopeutuu, kun tilin omistajille on itsellään mahdollisuus reagoida tilinsä kommentteihin.\nInstagram on saanut vuoden aikana useamman suuremman päivityksen. Päivitysten myötä on mahdollistettu muun muassa rinnakkaistilien käyttö sekä päivitetty sovelluksen graafinen ilme.


Teemakuun Kollaasit: Teemakuu 58 - keittiössä\nMillin 1.5.2020 9.35\nIloista vappua ja aurinkoista kevättä!\nToukokuussa inspiroidutaan keittiössä, mitähän kaikka taiteelllista luovuutta sieltä löytyykään. Aihetta voi taas tulkita omalla tyylilään. Ei ole siis tarkoitus keittiötä kuvata(toki sekin on sallittua) eikä vain keittiössä taiteilla(toki sekin on sallittua)\nAinoastaan työssä pitää löytyä jokin yhteys keittiöön, joko omaan tai vieraaseen.\nSusuPetal 1.5.2020 10.25\nHeh, hauska haaste ja monipuolinen tulkinnaltaan!\nMukavaa vappua kaikille ja aurinkoista toukokuuta!\nRaijaAnnikki 1.5.2020 15.42\nHauska haaste.Hyvää vappupäivää ja kevättä.


Microsoft Word - 15TH ANNUAL 2016 CONDITIONS FINNISH\n15TH LESSEDRA WORLD ART PRINT ANNUAL MINI PRINT 2016\nLessedra World Art Print Annual on vuosittainen kansainvälinen taidegrafiikan mini-print-näyttely.\n1164 Sofia, Bulgaria www.lessedra.com\nPuhelin: (++359 2) 866 38 57\ne-mail: georgi.lessedra@yahoo.com, georgi-lessedra@lessedra.com\nLESSEDRA Gallery & Contemporary Art Projects on perustettu vuonna 1991. Taidegrafiikan asema nykytaiteessa on kaikista taiteen alueista laaja-alaisin. Tämä ajatus lähtökohtanaan LESSEDRA järjestää Bulgarian nykytaiteen projekteja, kansainvälisiä nykytaiteen projekteja, työpajoja ja näyttelyitä sekä julkaisee kirjoja, luetteloita ja CD-romeja taiteesta luoden näin kontakteja ja verkostoja taiteilijoiden, taiteen ystävien ja taiteen keräilijöiden välille ja aktivoi papereiden, värien ja muiden grafiikantarvikkeiden tutkimusta\nTämänhetkiset projektit: 2013/2014/2015. Nykygrafiikkaa Japanista ja Bulgariasta, näyttelyvaihto Chigacon taideinstituutin kanssa, kansainvälinen gallerianäyttelyvaihto-ohjelma ja Lessedra World Art Print Annual 12. mini print– näyttely 2013, 2014, 2015. Bulgarian nykygrafiikan esittely Japanissa 2010 - 2015 sekä Japanissa ja Kanadassa 2011 – 2014.\nKukin taiteilija voi lähettää enintään 3 jollakin taidegrafiikan menetelmällä tehtyä teosta Teosten tulee olla vuosilta 2015/2016. Vedosten tulee olla signeerattuja ja numeroituja. Vedospaperin maksimikoko on 29 x 23 cm. Sitä suuremmat teokset hylätään.\nTeosten mukaan on liitettävä ilmoittautumislomake, jossa on tekijän nimi, kansallisuus, teoksen nimi, hinta, vuosi ja käytetty tekniikka.\nTeokset lähetetään kirjattuna lentopostina ilman kehyksiä ja paspista, "Printed Matter" ja "No commercial value" merkinnöillä varustettuna.\nOsallistumismaksu on 50 euroa. Se kattaa näyttelyluettelon, näyttelyjärjestelyt, kutsut, julisteet, ilmoitukset sekä teosten palautuksen ja näyttelyluettelon postitusmaksun. Viestinä tulee olla "Lessedra Annual Exhibition".\nMaksun saaja: Georgi Kolev Georgiev\nPankki: First Investment Bank, 1000, Sofia, Bulgaria, 12, Narodno Sabranie Sq.\nSWIFT / BIC (pankin koodi): FINVBGSF\nIBAN(kansainvälinen tilinumero) BG23 FINV 9150 1004 0463 24 PayPal payments accepted on the email ngg980@yahoo.com\nMaksaa voi myös Western Unionin tai MoneyGramin kautta Georgi Kolev Georgiev nimellä tai käteisenä. Kuitin kopio liitetään mukaan lähetykseen.\nOsallistumismaksun maksaminen ei automaattisesti anna oikeutta näyttelyyn osallistumiseen. Osallistuvat taiteilijat ja teokset valitsee jury, jonka tarkoituksena on pitää grafiikan annaalin taso korkeana. Jos taiteilija ei tule valituksi, teokset lähetetään takaisin ja osallistumismaksu palautetaan vähennettynä teosten postituskustannuksilla.\nLessedra julkaisee näyttelyluettelon, jossa kaikki osallistuvat taiteilijat ovat mukana. Luettelo postitetaan näyttelyyn osallistuville taiteilijoille.\nLessedra pidättää oikeuden käyttää teosten kuvia luettelossa, cd-levyllä, näyttelystä tiedottamisessa, verkkosivuilla ja ilmoituksissa.\nNÄYTTELY, JURY JA PALKINNOT\nPalkinnot jakaa kansainvälinen jury, jonka viidestä jäsenestä yksi edustaa Lessedraa.\nPalkinnonsaajan teokset siirtyvät Lessedran kokoelmiin. Ensimmäinen palkinto 500 USD (teokset kokoelmiin) ja kutsu yksityisnäyttelyyn seuraavan vuoden annaaliin. Toinen palkinto 200 dollaria (3 teosta kokoelmiin) ja kolmas 100 dollaria (2 teosta). Lisäksi jaetaan 5 lisäpalkintoa à 80 dollaria/ 50 euro (1 teos kokoelmiin), se maksetaan ilmaisena osanottona seuraavan vuoden näyttelyyn. Nuoren taiteilijan palkinto 300 dollaria maksetaan grafiikan taidetarvikkeina, ja siihen sisältyy yksityisnäyttely seuraavassa annaalissa. Jury voi jakaa myös useampia palkintoja.\nNäyttelyssä myydyistä teoksista ei peritä provisiota.\nHyväksyttyjen teosten näyttely pidetään Lessedra galleriassa Sofiassa Bulgariassa 15.6 – 31.8. 2016. Avajaiset 15.6. klo 19.\nLessedra ei vastaa teoksille mahdollisesti aiheutuvista vahingoista. Näyttelyyn valitut teokset palautetaan 5 kuukauden kuluessa näyttelyn loppumisesta Lessedran kustannuksella.\nTeokset tulee lähettää osoitteeseen:\nIlmoittautumislomakkeita voi ladata: http://www.lessedra.com Ilmoittautumisia vastaanotetaan 1.1.2016 - 31.3 2016.\nViimeisen päivän postileima riittää.\nWITH THE KIND ASSITANCE OF LIISA MALKAMO, FINLAND


Sähköisen talotekniikan ylläpito-ohjeet, Asuintalon huoltokirja, ST-ohjeisto 10\nAsuintalon huoltokirjan sisällöstä ja laadintaprosessista on tehty lukuisia malleja. Sähköisen talotekniikan osuus on kuitenkin jäänyt yleensä varsin vähäiselle huomiolle. Mallien sisältämät ohjeet eivät ole palvelleet kiinteistön ja samalla sähkölaitteiston haltijan eivätkä palvelujen tarjoajien tarpeita. Sähkö- ja teleurakoitsijan kannalta tämä tarkoittaa sitä, että valmistuneen rakennuksen huoltokirja on vaatinut kohtuuttoman suuren työpanoksen, koska tavoitteet ja toteutusmallit eivät ole olleet etukäteen selvillä. Suurella työllä on saatu aikaan huono lopputulos. Edellä todetut ongelmat tiedostaen Sähkö- ja teleurakoitsijaliitto STUL:n kunnossapitoryhmä päätti laatia ohjeen siitä, miten tarvittavat ohjeet rakennuksen sähköisen talotekniikan ylläpidosta saataisiin kohtuullisella työllä vietyä kaikki toimenpiteet kattavaan huoltokirjaan. Julkaisija: Sähkötieto ry\nTämä julkaisu on tarkoitettu ohjeeksi ja työkaluksi huoltokirjaan sisällytettävien sähkö- ja tietojärjestelmien tietojen kerääjälle ja ylläpitäjälle. Sähkötieto ry:n kunnossapitoasiantuntijat ovat tarkastaneet ja hyväksyneet ohjeen.\nOhje on tarkoitettu kiinteistön omistajalle, sen ylläpidosta vastaavalle organisaatiolle sekä sähköisen talotekniikan erityispalveluja tarjoaville urakoitsijoille.\nJulkaistu: joulukuussa 2006


Tue Greenpeacen ja alkuperäiskansojen yhteistyötä | Greenpeace Suomi / Greenpeace Finland\nGreenpeace tutkii ja dokumentoi miten turvallisuuden laiminlyönnit ja huollon puute aiheuttavat kymmeniätuhansia pieniä öljyvuotoja Venäjän öljykentillä.\nLahjoittajiemme tuen avulla olemme jo vuosien ajan tehneet yhteistyötä Venäjän arktisella alueella asuvien alkuperäiskansojen kanssa. Työskentelemme yhdessä painostaaksemme Venäjän hallitusta luomaan öljyteollisuudelle tiukemmat pelisäännöt ja parantamaan valvontaa. Tehokkaalla yhteistyöllä saamme kiinnitettyä kansainvälisen yhteisön huomion siihen, miten öljynporaus uhkaa Arktiksen luontoa ja asukkaita.\nSinä voit tukea Greenpeacen ja alkuperäiskansojen yhteistyötä tekemällä lahjoituksen tänään.\n1 Lahjoita nyt\nOho! Jotain tais unohtua.\nAsiointinumero (jos tuet jo meitä kuukausittain)\nOho! Jotain taisi unohtua.\nTuetut verkkopankit: Nordea, Osuuspankki, Sampo-pankki\nLuottokortit: Visa, Visa electron, Mastercard, Eurocard\nVoit tehdä lahjoituksen haluamallesi summalle suoraan Greenpeacen tilille:\nTilinumeromme on FI25 8000 1870 6199 97\nLahjoita joko 5 €, 10 € tai 20 €. Jos haluat lahjoittaa 20 euroa, kirjoita viestiksi:\n"20E GP Nimi Osoite ja lähetä viesti numeroon 16303"\nEsimerkkiviesti: "20E GP Maija Mehiläinen Kennokuja 1 12345 MEHILÄISKYLÄ"\nPalvelu toimii Sonera, Elisa, DNA, Saunalahti, Tele Finland, Kolumbus ja GoMobile liittymissä.\nOngelma lahjoittamisessa? Kerrothan meille:\nPoliisihallituksen Greenpeace Pohjolalle 15.4.2013 myöntämä rahankeräyslupa 2020/2013/856 ajalle 15.4.2013-14.4.2015 koko Suomen alueella Ahvenanmaata lukuunottamatta. Ja Ahvenanmaan maakuntahallituksen 1.11.2013 myöntämä lupa ÅLR 2013/7922 Ahvenanmaan alueella.\nMiksi lahjoittaisin Greenpeacelle?\nTukemalla Greenpeacea annat äänen ympäristölle ja kasvatat painoarvoamme tärkeissä neuvotteluissa. Annat meille mahdollisuuden tehdä tutkimusta, vaikuttaa mielipiteisiin ja ryhtyä sanoista tekoihin ympäristörikosten torjumiseksi. Ympäristörikolliset eivät säikähdä neljää aktivistia kumiveneessä, vaan niitä kolmea miljoonaa lahjoittajaa, jotka tukevat Greenpeacea ympäri maailman sekä rahallisesti että moraalisesti.\nMiten lahjoitan puhelimella tai tilisiirrolla?\n5E GP nimi osoite\n10E GP nimi osoite\n20E GP nimi osoite\n20E GP Maija Mallinen Mallikatu 5 00100 Helsinki\nLähetä tekstiviesti numeroon 16303\nPalvelu toimii Soneran, Elisan, DNA:n, Saunalahden, Tele Finlandin, Kolumbuksen ja Zerofortyn liittymissä.\nVoit tehdä lahjoituksen haluamallesi summalle suoraan Greenpeacen tilille: 800018-70619997 eli IBAN FI25 8000 1870 6199 97\nMiten Greenpeace käyttää rahansa?\nGreenpeace on kansainvälinen ympäristöjärjestö, joka tarvittaessa käy sanoista tekoihin vastustaakseen ympäristön tuhoamista maailmanlaajuisesti ja tuodakseen esiin ratkaisuja rauhan ja ekologisen tasapainon saavuttamiseksi maailmassa.\nKampanjamme alkavat tutkimus- ja selvitystyöllä, jonka avulla voimme vaikuttaa mielipiteisiin ja keskustella päättäjien kanssa. Kun muut tavat eivät toimi, käytämme harkiten väkivallatonta suoraa toimintaa, jotta saamme näkyvyyttä tärkeille asioille.\nSuomessa ratkaisemme ilmasto- ja energiakysymyksiä ja suojelemme metsiä. Jatkuvan kampanjatyön lisäksi antamasi tuki menee ajankohtaiseen työhön. Käytämme saamamme lahjoitusvaroja joustavasti siellä missä niitä tarvitaan, emmekä korvamerkitse rahoja. Tämä takaa, että voimme toimia nopeasti tärkeiden asioiden puolesta, eivätkä lahjoitukset jää käyttämättä, mikäli jokin kampanja päättyy.\nGreenpeacen budjetista yli 76 % menee suoraan kansainväliseen ja Pohjoismaiseen kampanjatyöhön. Varainhankinnan kulut ovat noin 20 % kokonaisbudjetista. Investoinnilla mahdollistamme työmme jatkumisen tulevaisuudessa. Tilinpäätöksemme löydät osoitteesta www.greenpeace.fi/vuosikertomus\nMistä Greenpeace saa varansa?\nOlemme riippumattomia niin valtiosta kuin elinkeinoelämästäkin. Tämä antaa meille mahdollisuuden puuttua kaikkien sellaisten tahojen toimintaan, jotka tuhoavat ympäristöä. Emme ota vastaan lahjoituksia yrityksiltä, viranomaisilta, valtioilta tai valtioiden välisiltä organisaatioilta, kuten YK:lta tai EU:lta. Näin takaamme riippumattomuutemme ja vältämme suurten rahoittajien vaikutuksen tavoitteisiimme, toimintatapoihimme ja arvoihimme.\nGP saa kaiken tukensa vain yksittäisten ihmisten lahjoituksista. Voimme ottaa tukea myös yksityisiltä säätiöiltä. Pohjoismaiden Greenpeacen budjetti koostuu siis keskimäärin hyvinkin pienistä lahjoituksista, joista jokainen on meille suunnattoman tärkeä.


Mustikkatyttö Macamaassa: Keskitalven kuulumisia ynnä WLAN-säteilyn vaikutuksia\nKeskitalven kuulumisia ynnä WLAN-säteilyn vaikutuksia\nTervehdys teille kaikille blogiani lukeville ja lämmin tervetulotoivotus teille monille, jotka pienoisen bloggaamishuilaukseni aikana kirjauduitte lukijoikseni. Kyllä se lämmitti mieltä, voitte uskoa! :)\nAika hurahtaa välillä kuin siivillä, kun on monen moista puuhaa niin kotosalla lasten kanssa, kiinnostavissa työkuvioissa kuin muissakin ympyröissä. Ja talven pimeimpään aikaan taidan vielä toimia hieman rauhallisemmalla vaihteellakin... tai ainakin jotenkin erilaisella. Tosin uimassakin on tullut käytyä ajoittain useitakin kertoja viikossa ja pulkkamäkikin on välillä kutsunut puoleensa. Useina iltoina istumme myös keittiön pöydän ääressä ja pelaamme erilaisia pelejä. Rammi on nyt ollut poikasten suosiossa. Välillä olemme sitten kokanneet ja leiponeet yhdessä. Blenderillä on tullut surauteltua viherpirtelöitä ja muita juomia ynnä liemiä läpi koko talvenkin. Kunnon smoothiet tekevät terää ympäri vuoden. Marjojakin saa kätevästi pakkasesta ja jauheina. Syömme marjoja joka päivä jossain muodossa. Onneksi lapsenikin rakastavat niitä.\nKovimpien pakkasten aikaan lämmittelen takkaa joka päivä. Takkatuli luo niin mukavaa tunnelmaakin sen hyödyllisen lämpönsä lisäksi. Pojatkin, erityisesti Juho 9 v, tykkäävät kovasti takan sytyttämisestä ja puitten lisäämisestä. Se on rentouttavaa puuhaa ja tulen tuijottelussa on jotain ikiaikaisen vetoavaa.\nKatse on kuitenkin myös eteenpäin ja haaveilen jo kevätistutuksista ikkunalaudalla. Siemenluetteloiden selailu on mukavaa talvipuuhaa. Ensi kesänä on tarkoitus taas hieman laajentaa yrttitarhaa ja jotain muutakin uutta kivaa yleensä löytyy pihalle. Ihanaa, kun päivätkin ovat selvästi jo pidentyneet!\nSain inspiksen rynnätä jälleen koneen ääreen, kun törmäsin tänään aivan mahtavaan haastatteluun, jonka haluan jakaa teidänkin kanssanne.\nItse olen jo pitkään käyttänyt vain langallista tietokonetta, jonka säteilytasot ovat huomattavasti WLAN-yhteyksellisiä koneita pienemmät. Samaa suosittelen muillekin terveydellisistä syistä. Käytän myös lankapuhelinta tai joskus harvoin kännykkää airtube- (ilmaputki) handsfreen kanssa tai kaiutinasennossa. Näin voi vähentää huomattavasti päähänsä tulevaa säteilyaltistusta. Pieni vaiva - suuri hyöty! :)\nKlikkaamalla yllä olevaa linkkiä pääset siis kuulemaan tuon haastattelun, joka lienee kuultavissa vain rajoitetun ajan. Suosittelen lämpimästi! :)\nToinen fiksu linkki (tosin englanniksi) selostaa hyvin faktoja seuraavasta aiheesta eli\nMiksi iPad ja iPhone eivät sovi lasten leluiksi:\nItsekään en pidä näitä vempaimia hyvinä leikkikaluina lapsille.\nKatri Manninen puolestaan kirjoitti 25.11 -11 blogiinsa Evitan nettisivuilla siitä, miten innolla heillä seurataan pienokaisen touhuja uuden teknologian parissa. Kirjoituksen otsikko oli Uusi sukupolvi ja Katri kirjoitti mm seuraavaa: "Tulen hyvälle tuulelle aina kun näen miten sujuvasti alle 2-vuotias poikani käyttää isänsä iPadia tai minun iPhonea." Aiheesta virisi vilkas keskustelu, johon sähkömagneettisten kenttien riskien tiedottamisen uranuurtaja Erja Tamminenkin ilokseni osallistui.\nTässä joitakin otteita Erja Tammisen valaisevista kommenteista mm WLANIIN liittyen:\n"Kiitos ja nyt vasta luin alkukommentit. Ei missään nimessä lapsille iPhone tai iPad, koska esimerkiksi useimmissa iPad:ssa on sisäänrakennettu wlan. Säteily on huomattavan voimakasta juuri laitteen lähellä. Tästä on kirjassani (bloggaajan lisäys:Langaton teknologia ja terveys) esimerkkejä ja olen saanut yhteydenottoja lapsiperheiltä näistä ongelmista. Mielestäni meidän tulee vaatia valokuidun nopeaa käyttöönottoa ja langallisia päätelaitteita (puhelin, netti). Olen johdattanut/taustoittanut useita tv-ohjelmia ja lehtijuttuja aiheesta Suomessa. Monen toimittajan käsitys teknologian turvallisuudesta on muuttunut. Mutta, on inhimillistä uskoa ja ajatella uuden teknologian oppimista ym. edistävään vaikutukseen, kun keskustelukulttuurimme on niin monoliittinen tämän asian suhteen. Ja mainonta. Tänäänkin hesarissa taas suuret mainokset iPad, iPhone etc. ja mielipidesivuilla Martti Tiurin teknologiamyönteinen kirjoitus."\n"Wi-fi on Wlan-teknologian kaupallinen sovellus - samaa tavaraa siis. Valitettavasti kirjani ei vielä ole äänikirjana. Kaikissa järjestelmissä langatonta yhteyttä ei saa kytkettyä pois päältä suoraan laitteesta. Esim. taloyhtiöihin Kruunuhaassa on asennettu langattomia päätelaitteita valokuidun jatkeeksi, ja ne saa pois päältä vain jonkun keskitetyn, taloyhtiökohtaisen tietoyhteyden kautta.\nMielestäni meillä on paljon tietoa lasten erityisestä herkkyydestä, toisaalta tieteen saralla vallitsee suuri epävarmuus monista vaikutuksista, mutta meillä on myös paljon olemassa olevaa tietoa solu-, eläin-, ja epidemiologisissa tutkimuksissa radiotaajuuksien vaikutuksista sekä lapsiin että aikuisiin. Varovaisuuteen on aihetta.\nMielenkiintoista, että eri taajuuksilla on tutkimuksissa nähty erilaisia biologisia mekanismeja.\nWlan-säteilystä tarvitaan lisää tutkimuksia, sillä nyt on otettu käyttöön jälleen uudentyyppistä, aiempaa tehokkaampaa teknologiaa. Olen ihmetellyt kuten moni muu, miksi näitä laitejärjestelmiä saa tuoda markkinoilla ja lastenkin kulutukseen ilman ennalta testausta kuten lääkeaineiden kohdalla tapahtuu.\nWlanin reitittimen lähellä säteily on erityisen voimakasta ja koulujen tietotekniikan opetuksen turvallisuuteen olisi panostettava. Kun kaikilla on laitteet päällä samanaikaisesti, säteily kasvaa merkittävästi. Säteilyturvakeskuksen tutkimusprofessori Dariusz Leszczynski on kirjoittanut uuden kolumnin Washington Time-lehteen, jossa juuri tuodaan esille turvanormien heikkous ja ihmisten yksilöllinen reagointi.\nEi mielestäni ole mitään järkeä laajentaa langatonta teknologiaa, kun turvallisemmin ja teknisesti ylivertaisesti saman asian voi hoitaa kaapeleilla. En vastusta teknologiaa, vastustan turhaa altistusta.\nTäytyy lisäksi kiinnittää huomiota kokonaisvaltaisesti lasten hyvinvointiin. Annan kirjassani ohjeita esim. liikunnan tarpeellisuudesta koneella istumisen vastapainoksi."\nTaas oli Erja Tammisella fiksua tekstiä!\nToiselta alan tietäjältä, Mikko Ahoselta, löytyy myös nasevasti perusteltuja kantoja aiheeseemme liittyen.\nLöysin tänään tohtori , tutkija Mikko Ahosen upean esityksen The REACT 12 Biotechnology Conference:ssa.\nWi-Fistä (Wireless Fidelity) ja/tai WLANista (Wireless Local Area Network) Ahosen esityksessä tuotiin esille seuraavat tieteelliset tutkimustulokset näitten langattomien kenttien haitoista:\nTässä yhtydessä herätettiin kysymys: "Is it really safe and healthy to cover all hospitals with Wi-Fi?" Niinpä!\nKannattaa tutustua esitykseen tarkemminkin!\nOllaan valppaina siitä, mitä ympäristössämme tapahtuu! Leppoisia talvipäiviä kaikille! On vaihteeksi sen verran lauhtunutkin, että pääsee hyvin vaikkapa hiihtämään ja mäkeä laskemaan... ainakin Suomessa. :)\nTunnisteet: sähkömagneettisten kenttien riskit\nYaelian 7. helmikuuta 2012 klo 18.50\nMukavaa kuulla kuulumisiasi! Hyviä ratkaisuja olettekin tehneet.Minulla on ihan tavallinen tietokone;pikku wlan-kannettavakin on ,mutten melkein koskaan sitä käytä.\nMukavaa talven jatkoa ja toivottavasti se kevätkin pian sieltä tulee...\nMaama 7. helmikuuta 2012 klo 19.13\nHeip, kiva kun palasit! :) Ehdin jo luulla, että lopetit blogin pitämisen kokonaan, ja petyin suuresti kun sinulla on ollut niin ajatuksiaherättäviä aiheita yksi toisensa perään.\nSäteilykeskustelu käy tosiaan ilmeisen kuumana karppauskeskustelun rinnalla ja ihmiset ovat alkaneet havahtua säteilyn vaikutuksiin. Muistan kun ala-asteella luokkakaverini äiti ei suostunut ostamaan heille kotiin mikroaaltouunia, tietokonetta eikä kahvinkeitintä, koska epäili niistä heijastuvan jotain viboja ympäristöön :O Silloin nauratti, nykyään olen alkanut ajatella asiaa vakavammin.\nKiinnostava keskustelu langattoman ja langallisen netin säteilyeroista, luen vielä tarkemmin uudelleen.\nMustikkatyttö 8. helmikuuta 2012 klo 5.35\nHei Yaelian! Kiva, kun tulit moikkaamaan! Lisääntynyt valon määrä saa minut näköjään esiin talviunilta.Kevät alkaa lähestyä täälläkin, valo sen paljastaa, vaikka vielä kylmää ja lumista onkin. Mutta pitihän Suomeen sentään vähäksi aikaa hiihtokelit saada. Lumeton kausi olikin tänä vuonna epätavallisen pitkä.\nJuu, muita ratkaisuja pitää olla, koska WLAN ei sovi meikäläiselle alkuunkaan.\nKiitos ja mukavaa talven jatkoa sinullekin ja siellähän se kevät tuleekin niin ihanan nopeasti! :)\nMustikkatyttö 8. helmikuuta 2012 klo 6.10\nHeips Maama ja onpa mukava kuulla noin positiivisia sanoja blogistani! Olen viime päivinä (muilla foorumeilla)saanut huomata, että se jakaa mielipiteitä laidasta laitaan...niin kuin toki monen asian laita on. Sinulla itselläsi on myös todella mielenkiintoinen ja hieno blogi!:)\nJuu, kahvinkeitintä en pidä kovin kummoisena säteilyn lähteenä :), mutta mikroa minulla ei ole ollut enää vuosiin.Tietsikoissa on tosiaan paljon säteilytason eroja. Suurin ero tulee siitä, onko koneessa langaton yhteys (WLAN) vai toimiiko internetyhteys johdon välityksellä, mikä on paljon parempi vaihtoehto.En minäkään aikoinaan ajatellut lainkaan mitään tietokoneitten säteilytasoja, mutta siitä se tilanne sitten muuttui...\nTotta tosiaan, karppaus on ihmisten huulilla ja säteilyn vaikutuksistakin puhutaan lisääntyvästi. Tosin monissa maissa huomattavasti enemmän kuin Suomessa. Muualla on jopa jaettu tiedotteita aiheesta koteihin ja media kirjoittaa jatkuvasti asian tiimoilta. Suomessa eivät teollisuuden intresseille epäsuotuisat tutkimustulokset kovin helposti tunnu aina pääsevän median itsesensuurista läpi.\nJa vaikka säteilyturvakeskuksen virallinen kanta on, että lasten ei turvallisuussyistä kannattaisi juurikaan puhua kännyköihin (kuin vain hätätapauksissa), se ei tiedota näkyvästi virallisesta kannastaan. Monissa muissa maissa (esim Ranska, Israel sekä Venäjä)viranomaiset pitävät esim kännyköitten terveysriskiasiaa näyttävästi esillä ja tutkimustuloksia aiheesta tuodaan paljon julkisuuteen. Joissain maissa koulujen katoilta on myös poistettu tukiasemia ja esim kirjastoissa siirrytty internetyhteyksien langattomista kentistä johdolliseen systeemiin ja terveyssyistä nimenomaan. Tavallaan pidän Suomea oikeastaan jonkilaisena ionisoimattoman säteilyn riskienhallinnan kehitysmaana. Mutta eteenpäin täälläkin asian tiedostamisessa sentään mennään.\nOi kiitos kovasti palkinnosta! Toteutan vastaamishaasteenkin varmasti tässä jossain vaiheessa. Mukavasti alkoi tämä blogielo taas pikku tauon jälkeen,jess! :)\nMaama 9. helmikuuta 2012 klo 13.10\nHyvä että innostuksesi virisi uudelleen :) Itsellekin iskee toisinaan sellaisia kausia, ettei millään viitsisi ja tuntuu, että "tässäkö ne nyt oli?" Mutta niin se into heräilee tauonkin jälkeen uudelleen. Luin juuri jostain että Charles Burkowski piti 20 vuotta taukoa kirjoittamisesta kun ei vaan innostanut ;) Eli tylsistyminen ei ilmeisesti olekaan ihan niin vaarallista kuin miltä tuntuu. Heh.\nSäteilyyn en ole itse perehtynyt kovinkaan syvällisesti, mutta olen vakuuttunut siitä että saamme sisäämme aivan liikaa säteilyä sietokykyymme nähden. Univaikeudet, mielenterveysongelmat, riippuvuudet jne. saavat monesti vaikutteita juuri ympäröivästä elektroniikasta ja säteilystä, joka vaikeuttaa normaalin päivärytmin seuraamista. Aivot aktivoituvat näyttöpäätteen kirkkauden ja huminan vaikutuksesta, vaikka oikeasti olisi jo nukkumaanmenoaika. Nämä ovat siinäkin mielessä pelottavia muutoksia, että kukaan ei tiedä mihin nämä tulevat johtamaan; Aiempaa kokemusta ei ole koko ihmiskunnan historiassa, ei näin laajamittaisesta säteilykuormituksesta.\nSama se on esim. sosiaalisen median ja virtuaalimaailman kanssa: Kukaan ei tiedä, miten ne vaikuttavat ja mihin vielä johtavat, koska ei sellaista ole ollut koskaan ennen. Aiemmin elämäntaidot opittiin vanhemmilta sukupolvilta, suullisena tietona, tarkkailun ja imitoimisen kautta ja ihmissuhdetaitoja harjoitettiin kasvotusten. Nykyään elämäntaitoja opitaan netistä, ventovierailta anonyymeilta, jotka saattavat puhua mitä sylki suuhun tuo, koska netin ihmemaailmassa kenenkään ei tarvitse ottaa vastuuta. Se jos jokin on pelottavaa.\nNo, nyt mentiin vähän ohi asiasta :) Mutta niin mennään nykymaailmassakin: täysin ohi luonnollisuudesta, aitoudesta, alkuperäisestä--kohti uutta tuntematonta, joka ei välttämättä ole niin hyvää kuin mitä se antaa ymmärtää.\nMustikkatyttö 9. helmikuuta 2012 klo 14.09\nKappas Maama, jos kahdenkymmenen vuoden tauko tekee hyvää jollekin suurelle mestarille, niin mikä ettei parin kuukauden tauko silloin tällöin voi tehdä terää meikäläiselle. Tykkään tosiaan kirjoitella vain silloin, kun on siihen sopiva fiilis. Muulloin ei oikein millään irtoa ja parempi olla silloin hiljaa ja keskittyä muihin juttuihin.:)\nNäin on tosiaan, säteilyä tulee ihan liikaa ihmisten sietokykyyn nähden ja varsinkin joidenkin, olemmehan yksilöitä. Onneksi tutkimustuloksia aiheesta pääsee edes pikku hiljaa esiin.Ja minä ainakin pidän usein tästä säteilyasiasta meteliä...on se sattuneesta syystä sen verran sydäntä lähellä.\nJuu, kyllä tämä maailma on muuttunut paljon ja ei kaikissa asioissa vain positiiviseen suuntaan. Paljon tulee vielä yllätyksiä , kun tieto muutoksen vaikutuksista tulee aina jälkijunassa.\nNetissä tulee joskus aika ikävästi lunta tupaan ja esim silloin saattaa tehdä mieli ottaa koko nettiin joksikin aikaa etäisyyttä. Tosin joskus reaalimaailman elossa vain on niin paljon touhua ja tohinaa, ettei millään raaski jäädä koneelle pitemmäksi toviksi.\nKyllä se minuakin harmittaa niin kovin, kun netissä haukutaan ja pilkataan ihmisiä varsinkin anonyyminä usein tosi pahastikin. Onneksi täällä nettimaailmassa on vastapainoksi\nmyös aivan ihanan ystävällismielisiäkin ihmisiä.\nLuonnollisuus, aitous ja alkuperäisyys - niitä minäkin halajaisin tähän maailmaamme lisää. Onneksi meitä sellaisiakin asioita arvostavia on sentään melkoinen määrä. :)\nHepa 10. helmikuuta 2012 klo 0.29\nOlipa mukavaa lukea pitkästä aikaa kuulumisiasi ja heti kun palasit tänne, täällä käy mielenkiintoinen keskustelu. Itse olen aivan liian vähän perehtynyt säteilyasiaan, vaikka uskon täysin sen negatiivisiin vaikutuksiin.\nMustikkatyttö 10. helmikuuta 2012 klo 5.59\nTervehdys Hepa! Mukavaa, kun tulit kyläilemään! :)\nJuu,mielenkiintoista on minustakin ollut!\nTämä nykymaailman moninainen vempelemäärä saattaa helposti alkaa tuntua itsestäänselvyydeltä ja säteilyjuttuja ei tule sitten ehkä niin kovin ajatelleeksikaan. Voihan olla, että joku päivä sinulle tulee inspistä alkaa perehtyä aiheeseen. Itselleni on aina välistä tullut haluja perehtyä eri juttuihin vierailtuani eri blogeissa. :)\nKaisu 10. helmikuuta 2012 klo 17.14\nKiva kun palasit:) Täälläkin olisi äsken ollut Ylivieskassa luento koskien säteilyä. Olisin mielelläni ollut paikalla, mutta en päässyt. Pidän tietokoneessa tuota säteilyn minimoimaa korttia ja televisiossa...ja vähän joka paikassa. Ihan lastenkin vuoksi olen tarkka.\nMustikkatyttö 10. helmikuuta 2012 klo 18.57\nHei Kaisu! Aika aikaansa kutakin. Ehkäpä vielä tulee vastaava luento lähiseudullesi. Toivotaan niin. On hyvä tosiaan miettiä noita säteilyjuttuja ja mahdollisia keinoja vähentää turhaa altistusta.


Kaikki blogit puheenaiheesta Sininen tulevaisuus — marttiissakainen\nEilinen Dagens Nyheter uutisoi Ruotsissa eläkeläisten veronalennuksesta 1.1.2019 alkaen. Sosialidemokraattien johtama hallitus lupaa nostaa miljoonan eläkeläisen perusvähennystä. Uudistus koskee eläkeläisiä, joiden vuositulot ovat haarukassa n. 20 000 - n. 114 000 euroa ....\nMietteitä Kultarannan tapahtuman jälkeen\nKuudetta kertaa järjestetyistä Kultaranta- keskusteluista jäi hieman hämmentävä fiilis. Oli saatu koolle nimekäs ulkomaalaisedustus lännestä. YK:sta pääsihteerin Antonio Guterresin ja YK:n yleisokouksen puheenjohtajan Miroslav Lajcakin läsnänäolo lisäsi tilaisuuden ...\nOnko sotesta tulossa Sipilän hallituksen poliittinen hauta?Sotekiemurat uhkaavat kaataa hallituksen. Rivimiehelle on muodostunut käsitys, että kyseessä on enemmän valtapeli kuin aito huoli kansalaisten terveydestä ja hyvinvoinnista. Säästöistä puhutaan ilman näyttöjä.Pitkään näytti, että sote...\nOlkoon tämä tavallisen oikeita vastauksia odottavan kansalaisen hämmästelyä.Britanniassa tapahtunut valitettava ex. vakoilijan myrkytystapauksesta on kehittymässä suurvaltapoliittinen selkkaus. Itse asiassa kyseessä on lähinnä Britannian ja Venäjän väline asia, johon on sekaantunut USA ,Nato ja EU...\nRuotsi alentaa eläkeläisten veroja 17.6.2018\nMietteitä Kultarannan tapahtuman jälkeen 21.6.2018\nSotesta tulossa Sipilän hallituksen poliittinen hauta? 29.5.2018\nPutin varoitti Trumpia ja maailmaa George Sorosista Risto Koivula


Esinelainat - Suomen kansallismuseo - Suomen kansallismuseo\nTekstiilikonservaattorit valmistelevat suurikokoisten lippujen lainausta. Kuva: Museovirasto.\nSuomen kansallismuseon kokoelmista lainataan esineitä kirjallisten lainapyyntöjen perusteella korkeintaan viideksi vuodeksi. Lainapyynnön tulee olla Suomen kansallismuseolla viimeistään 6 kuukautta ennen toivotun laina-ajan alkamista, suurissa lainoissa mielellään jo aikaisemmin. Näin helpotetaan lainojen käsittelyä ja varmistetaan riittävä aika kuntokartoitusten tekemiseen ja mahdollisille konservointitoimenpiteille.\nLainapyynnöstä tulee käydä ilmi tarkat tiedot lainaksi pyydettävästä esineestä, näyttelyn järjestäjä, näyttelyn nimi ja paikka sekä näyttelyaika ja toivottu laina-aika. Myös tiedot näyttelytilan olosuhteista ovat toivottavia. Näyttelytilojen on vastattava kosteus-, lämpötila- ja valaistusolosuhteiden osalta normaaleja museo-olosuhteita. Lainan vastaanottajan on vakuutettava esineet koko laina-ajaksi.\nEsinelainaus on maksullista toimintaa, josta Museovirasto perii esineiden esille ottoon ja palauttamiseen liittyvästä työstä, kuntotarkastuksesta, kuntoraporttien tekemisestä ja pakkaamisesta 72 €/tunti. Lisäksi mahdollisista konservointitoimenpiteistä laskutetaan erikseen 97 €/tunti.\nSuomen kansallismuseon kokoelmia koskevat lainapyynnöt lähetetään osoitteeseen:\nSuomen merimuseon kokoelmia koskevat lainapyynnöt lähetetään osoitteeseen:\nTornatorintie 99 A\nHistorialliset, kansatieteelliset ja rahakammion kokoelmat\nSatu Frondelius, puh. 0295 33 6390, satu.frondelius@kansallismuseo.fi\nKulttuurien museon kokoelmat (suomalais-ugrilaiset ja etnografiset kokoelmat)\nHeli Lahdentausta, puh. 0295 33 6434, heli.lahdentausta@kansallismuseo.fi\nTimo Kunttu, puh. 0295 33 6488, timo.kunttu@kansallismuseo.fi\nEero Ehanti, puh. 0295 33 6139, eero.ehanti@kansallismuseo.fi\nKonservointiyksikössä tehdään esine-, taide-, huonekalu-, tekstiili- ja paperikonservointia. Käytössä on...


Potilasasiakirjojen pyynnöt | Terveystalo\nPotilastiedot ovat salassapidettäviä (laki potilaan asemasta ja oikeuksista (785/1992) 13 § ”Potilaslaki”) terveydenhuollon ammattihenkilöillä sekä muulla henkilökunnalla on salassapitovelvollisuus kaikkeen potilaan hoidon yhteydessä saatuun tietoon. Potilasasiakirjoilla tarkoitetaan potilaan hoidon järjestämisessä, toteutumisessa ja seurannassa syntyneitä potilaskertomus-, tutkimus- ja muita potilastietoja.\nTutustu myös tietosuojaselosteisiin.\nMikäli tarvitset potilastietojasi eli laboratoriotutkimustuloksia, lääkärin lausuntoja tai hoitokertomuksia jatkohoitoa tai muuta käyttötarkoitusta varten, täytä oheinen potilasasiakirjapyyntö ja toimita se siihen Terveystalon toimipaikkaan, jossa olet käynyt tai joka on sinua lähinnä. Voit hakea pyytämäsi tiedot toimipaikkamme asiakaspalvelupisteestä sovittuna aikana tai vaihtoehtoisesti voimme toimittaa tiedot sinulle postissa.\nKerro potilasasiakirjapyynnössä, kenen lääkärin hoitoon liittyviä tietoja tarvitset. Voit pyytää tietoja myös tietyltä ajanjaksolta tai kohdistaa pyynnön sinulle tehtyihin tutkimuksiin (esim. röntgenlausunto).\nSinulla on tietosuoja-asetuksen mukaan oikeus tarkastaa, mitä tietoja sinusta on tallennettu terveydenhuollon rekisteriin ja mihin tietojasi on luovutettu.\nVoit tutustua omiin tietoihisi joko Terveystalon Oma Terveys -verkkopalvelun tai Terveystalon mobiilisovelluksen kautta. Kun kirjaudut sisään jompaankumpaan palveluistamme, näet ilmoittamasi henkilötiedot sekä tärkeimmät terveyteesi liittyvät tiedot.\nVoit myös tehdä henkilötietojasi koskevan tarkastuspyynnön kirjallisesti siihen Terveystalon toimipaikkaan, missä olet asioinut. Pyyntösi käsittelee toimipaikkamme vastaava lääkäri tai sinua hoitanut terveydenhuollon ammattihenkilö.\nToimipaikassa sinun on mahdollista tutustua potilasasiakirjoihisi tai saada pyytämäsi tiedot kirjallisesti. Tarkistamme henkilöllisyytesi ennen tietojen antamista ja tarvittaessa varaamme ajan henkilökohtaiselle käynnille tietojen läpikäymiseksi.\nTarkastusoikeus voidaan evätä vain, jos tiedon antamisesta saattaisi aiheutua vakavaa vaaraa rekisteröidyn terveydelle tai hoidolle tai jonkun muun oikeuksille. Tarkastusoikeuden epäämisestä annetaan todistus, jossa on kerrottu, miten päätöksestä voi valittaa.\nSinulla on oikeus saada tarkastaa henkilötietosi maksutta. Mikäli pyydät tietoja toistuvasti, tarkastusoikeudesta voidaan laskuttaa sen aiheuttamat kustannukset.\nSinulla on tietosuoja-asetuksen mukaan oikeus vaatia, että sinua koskevat epätarkat ja virheelliset henkilötiedot oikaistaan ja puutteelliset henkilötiedot täydennetään.\nJos haluat henkilö- ja potilastietosi korjattavaksi, voit tehdä potilastietojen oikaisuvaatimuksen siihen Terveystalon toimipaikkaan, missä olet asioinut. Pyyntösi käsittelevät sinua hoitanut terveydenhuollon ammattihenkilö ja toimipaikkamme vastaava lääkäri.\nJos sinua hoitanut lääkäri, hammaslääkäri tai muu terveydenhuollon ammattilainen katsoo esittämistäsi näkemyksistä huolimatta, että potilastiedot eivät ole niiden käsittelyn tarkoituksen kannalta epätarkkoja tai virheellisiä, ei tietoja voida korjata. Potilastietoja ei voida myöskään korjata, jos niiden korjaaminen on vastoin sosiaali- ja terveysministeriön ohjeistusta. Mikäli oikaisuvaatimusta ei hyväksytä, annamme siitä sinulle todistuksen perusteluineen. Sinulla on oikeus saattaa asia tietosuojavaltuutetun käsiteltäväksi.\nMikäli epäilet potilastietojesi väärinkäyttöä, voit tehdä lokitietojen selvityspyynnön toimipaikoista saatavalla lomakkeella. Suhtaudumme vakavasti väärinkäytösepäilyihin ja sen takia toivomme, että perustelet pyynnön mahdollisimman yksityiskohtaisesti.\nLaki sosiaali- ja terveydenhuollon asiakastietojen sähköisestä käsittelystä 18§ rajoittaa lokitietojen saannin kahteen vuoteen, ellei siihen ole erityistä syytä. Lokitietoja ei saa käyttää tai luovuttaa edelleen muuhun tarkoitukseen.\nLokitiedot toimitetaan sinulle maksutta pyytämältäsi ajanjaksolta. Mikäli pyydät lokitietoja uudelleen samalta ajanjaksolta, voidaan sinua laskuttaa siitä aiheutuneista kustannuksista. Mikäli lokitietojen selvityspyyntöä ei hyväksytä, annamme siitä sinulle todistuksen perusteluineen.


July 2019 - Visual diary\nVaroitan jo etukäteen: aion kirjoittaa vielä ainakin viisi postausta kirjastani. Tämä postaus tosin keskittyy enemmän kirjan juhlimiseen kuin itse kirjaan. Kun postasin joskus kesäkuun alussa instaan kuvan kirjani valmiista kannesta, eräs ystävä kysyi: Kai nyt järkkäät julkkaribileet? En…\nKiitos Suomi, sekoitit taas pääni\nOlen kaksi viikkoa Suomessa, vähän ylikin. On viileää, valoisaa ja tyhjää. Hirveän tyhjää ja hiljaista. Herään aikaisin aamulla hiljaisuuteen, otan korvatulpat pois korvista ja tajuan: täällä on niin hiljaista etten edes tarvitse näitä. Täällä on myös niin hiljaista…\nKirjani on ilmestynyt!\nTripsterille kirjoittamani Lissabon-matkaopas ilmestyi TÄLLÄ VIIKOLLA! Kuinka jännää nähdä asia jota on vaan pyöritellyt läppärin näytöllä, ihan oikeana kirjana kirjakaupan hyllyssä! Teen kirjasta vielä pidemmänkin esittelyjutun ja ehkä kerron siitäkin millaista olikaan kirjoittaa kirjaa. Mutta nyt vaan lyhyesti: hän…\nTajunnanvirtaa trendikirjoista ja-sairauksista (ja vähän muusta)\nKuulokkeissani on kirja joka kertoo kaiken erään henkilön oppiman, niinkin isosta asiasta kuin rakkaus. Minulle tulee kirjasta mieleen lontoolainen ystäväni, joka puhuu ihan samalla lailla. Sillä lailla että hän kuulostaa samaan aikaan kauhean sivistyneeltä ja sitten todella coolilta kovikselta,…\nAina kun käyn Suomessa, kiinnitän huomion samaan: suomalaiset naiset käyttävät tosi näyttäviä korviksia ja huulipunia. Portugalissa kirkkaanpunaisia huulia näkee aika harvoin (ellei törmää minuun). Korviksia kyllä näkyy, mutta yleensä ne ovat ennemmin perinteistä kultaa tai hopeaa kuin hauskoja…


Ei ollut portugalilainen pesijätär vaan pälksaarelainen\nOli vain meidän äiti, pieni sisareni Eeva-Liisa ja minä 6-vuotias pojan koltiainen. Elettiin kesää 1943 ja äiti oli suuressa viisaudessaan päättänyt, että tänään on pyykkipäivä. Isä oli jo sotasairaalassa töissä, ja äiti oli edellisenä päivänä tuonut isälle julki huomisen ohjelman. Päivä on jäänyt 6-vuotiaan pojan mieleen lähinnä luontoon tehtynä retkenä, joka tulevina vuosinakin on silloin tällöin palautunut mieliin kaikessa yksinkertaisuudessa juhlapäivänä luonnon helmassa.\nTalo oli mäen päällä ja lähde mäen alla suon laidassa. Talomme, jota jossain lähteissä kutsuttiin Lajulaksi, sijaitsi korkean mäen päällä ja sieltä piti lähteä mäen alaosaan lähteelle pyykin pesuun. Näin jälkeenpäin ajatellen niin tuskinpa äidillä edes olikaan mielessään kovin tehokas työpäivä pyykinpesun parissa. Luulenpa vain, että hän itsekin halusi sellaisen rentouttavan hetken kevätkesäisen luonnon äärellä, ei hän koskaan ole näitä ääneen puhunut, mutta tuntien äidin tavan toimia, uskon näkemykseeni.\nJa retkipäivä koitti\nJa niin koitti tämän tärkeän päivän aamu, äiti oli tehnyt päivän eväät jo valmiiksi eväskoriin, joka sijoitettiin työntörattaille pyykkien ja ämpäreiden lisäksi sekä sisareni Eeva-Liisa istumaan pyykkikasaan. Olimme valmiit valloittamaan lähteen seudun pyykin pesua varten ja sen myös teimme. Reitti suuntautui talomme sairaalan puoleisen päädyn ja alapuolella olevan saunan ohi mäkeä alas muutaman sata metriä, kunnes olimme peltoalueen ulkopuolella metsän laidassa paikassa, joka jatkui Penkkisuona kauas Läävin kylän ja Matkaselän suuntaan. Siinä oli lähde, joka oli sen päivän offensiivin kohde.\nOlisi ollut niin jännää, ellei...\nEnnen kuin ryhdymme pyykille, niin palautetaan mieliin ote Sirkka-Liisa Tuovisen kirjasta ”Pälksaari 1925–1945” tk-mies T. I. Erosen kuvaus Pälksaaren valloituksesta suomalaisten Pälksaareen ampuman suuren tykistökeskityksen vaikutuksesta: ”Koko saaren manner tärähtelee ja allamme oleva suo vavahtelee räjähdysten voimasta”. Olimme tämän suon reunalla olevan lähteen partaalla valmiina pyykin pesuun ja kauniin kesäpäivän viettoon. Ympärillä oli vain kyseisen tykistökeskityksen jättämät ammottavat kranaattikuopat suolla ja minulle tiukka kielto, ettei sinne saanut mennä ja minähän en mennyt, ei edes varpaat kastunut.\nPyykin pesemisellä oli muitakin tavoitteita\nVarsinaisen pyykinpesuareenan muodostivat kivien varaan nostettu muuripata, huuhteluamme ja sitten Anna-niminen pesuautomaatti eli äiti. Ainoa asia, jossa pystyin auttamaan äitiä, oli kerätä risuja ja puunkappaleita muuripadan alle polttopuiksi. Se olikin tarpeen, sillä muutoin mieli teki mennä tonkimaan tykistökeskityksen jälkiä, jonne oli todella tiukka kielto eikä aiheetta. Pyykinpesupaikka oli myös ”automatisoitu” siellä toimi tuomari ja viemäri, tosin sanko-käyttöisenä eikä sinilevää ainakaan siellä oltu edes keksitty. Päivän kohokohta oli vielä edessä päin ja luonnollisesti se oli eväiden syönti, juhlahetki. Tätä se oli varmasti äidillekin raskaan työn lomassa. Jopa vuosienkin jälkeen tällaiset tapahtumat tuppaavat palautumaan muistin lokeroista mielen aktiivialueille. Kasvatuskeinona tämä vanhempien ihmisten tapa tehdä tällainen yhteinen hetki arkisten askareiden sisään on ymmärtääkseni keino, jolla luodaan yhteisön yhteishenkeä ja kasvatetaan lasten sopeutumistaitoja.\nTulihan ne pyykitkin pestyä\nPyykit tulivat huuhdeltua lähdevedellä ja ensimmäiset olivat jo puolikuivia, kun lämmin kesätuuli oli kuivannut ne. Ei muuta kuin tyhjäksi syöty eväskori työntörattaille pestyjen pyykkien sekä sankojen kera ja myös Eeva-Liisalle paikka rattaiden kyytiin. Se matka, mikä oli helppoa tullessa alamäkeen, oli nyt pois mennessä vastaavasti ylämäkeä. Ei ainakaan fyysinen kunto päässyt rapistumaan.\nAika meni mutta muistot jäivät elämään\nKuitenkin harvat olivat ne juhlavat pyykinpesuretket, niin kuin edellä olen kertonut. Todellisuudessa ne tapahtuivat pihapiirissä muiden kotitöiden yhteydessä. Harvoin äidillä oli mahdollisuutta järjestää itselleen ja meille lapsille edellä kerrotun omainen ”luontoretki” työn oheistapahtumana. Myöhemmässä elämässä nämä toimivat niinä elämän pienen pieninä pipanoina helminauhassa, jotka silloin tällöin pulpahtavat mieleen lämpöisinä muistoina. Ehkä nostalgia tekee tepposet, Pälksaaressa kuukin oli kuumempi kuin Tampereen joulukuinen aurinko.\nLopuksi kannattaa muistaa, ”maailman historia alkaa lastenhuoneista”. Näin on todennut Jean Pestalozzi.


Ajankohtaista – Villin luonnon puolesta\nVillin luonnon puolesta\nLuonnon villiinnytyksen (rewildinging) määritelmä\nKirjoittajat ja valokuvaajat\nPostauksiin liittyvät keskustelut ovat moderoituja.\nVuosikokouskutsu Suomen Luonnon Villiinnytysyhdistyksen sääntömääräinen vuosikokous pidetään 28.6.2020 klo 15.00 alkaen. Kokous pidetään ensisijaisesti nettikokouksena johtuen koronavirus-tilanteesta. Kokouksessa käsitellään sääntöjen 12. pykälän mukaiset vuosikokousasiat ja yhdistyksen sääntöjen…… Read more ”Vuosikokouskutsu 2020”\n13 kesäkuun, 2020 13 kesäkuun, 2020 julkaissut Aino Tuominen\nRewilding Europe Kutsuu toimimaan villimmän Euroopan puolesta\nViime talven aikana Rewilding Europe muotoili villiinnytyksen periaatteet. Nämä periaatteet on julkaistu, sekä kutsu mukaan toimintaan villimmän Euroopan puolesta. Kutsu ja periaatteet on julkaistu sivuilla useilla eri…… Read more ”Rewilding Europe Kutsuu toimimaan villimmän Euroopan puolesta”\n31 toukokuun, 2020 julkaissut Aino Tuominen\nKutsu yhdistyksen vuosikokoukseen 17.6.2019 klo 18\nVuosikokouskutsu Rewilding Finland ry:n sääntömääräinen vuosikokous pidetään 17.6.2019 klo 18.00 alkaen Porvoossa Rusthollarin Hunaja tilalla (https://www.facebook.com/Rusthollari/) osoitteessa Amoksentie 10, 07280 Ilola. Kokouksessa käsitellään sääntöjen 12. pykälän mukaiset…… Read more ”Kutsu yhdistyksen vuosikokoukseen 17.6.2019 klo 18”\n8 huhtikuun, 2018 5 kesäkuun, 2019 julkaissut Aino Tuominen\nYhdistyksen kokous sekä hallituksen järjestäytymiskokous 23.1.2018\nYhdistyksen kokous pidettiin Luonto-Liiton tiloissa 23.1.2018 Helsingissä. Yhdistyksen puheenjohtajana jatkaa Aino Tuominen, ja yhdistykselle valittiin hallitukseen seuraavat henkilöt: Joni Valkila, varapuheenjohtaja. (erovuorossa vuonna 2019) Jukka Liukkonen, sihteeri…… Read more ”Yhdistyksen kokous sekä hallituksen järjestäytymiskokous 23.1.2018”\n28 tammikuun, 2018 29 tammikuun, 2018 julkaissut Aino Tuominen\nLehdistötiedote – Uusi luontojärjestö Rewilding Finland on perustettu\nTIEDOTE – vapaa julkaistavaksi heti 4.1.2018 Uusi luontojärjestö Rewilding Finland on perustettu Järjestön tavoitteena on edistää entistä villimpää luontoa. Tähän sisältyy esimerkiksi lajien palauttaminen Suomeen ja maa-alueiden…… Read more ”Lehdistötiedote – Uusi luontojärjestö Rewilding Finland on perustettu”\n1 tammikuun, 2018 3 tammikuun, 2018 julkaissut Aino Tuominen\nKutsu yhdistyksen toiseen perustamiskokoukseen 23.1.2018 klo 18\nKutsu yhdistyksen toiseen perustamiskokoukseen 23.1.2018 klo 18 Paikka: Luonto-Liitto, Annankatu 26 A, 5. kerros, Helsinki (puh 050-3529895 jos tulee vaikeuksia löytää perille) Rewilding Finland on työnimi yhdistykselle, joka…… Read more ”Kutsu yhdistyksen toiseen perustamiskokoukseen 23.1.2018 klo 18”\n13 marraskuun, 2017 16 tammikuun, 2018 julkaissut Aino Tuominen\nSÄÄNNÖT 1§ Yhdistyksen nimi ja kotipaikka Yhdistyksen nimi on Rewilding Finland ry ja sen kotipaikka on Helsinki. 2§ Tarkoitus ja toiminta Yhdistyksen tarkoituksena on edistää villiinnyttämistä eli…… Read more ”Ehdotus yhdistyksen säännöiksi”\n13 marraskuun, 2017 1 tammikuun, 2018 julkaissut Aino Tuominen\nEhjä ekosysteemi ei tarvitse kannan hoidollista metsästystä, tai muutakaan ihmiskäden hoitoa. Ehjässä ekosysteemissä eri lajit pitävät kokonaisuuden tasapainossa luonnonmukaisella tavalla. Ihmisen valtakaudella Euroopan luonnolliset ekosysteemit ovat kuitenkin…… Read more ”Periaateohjelmaehdotus”\nRewilding Finland facebookissa


Kuvat suomalaisnaisten muodonmuutoksesta leviävät maailmalla - Viihde - Ilta-Sanomat\nKuvat suomalaisnaisten muodonmuutoksesta leviävät maailmalla\nJulkaistu: 13.8.2012 20:24 , Päivitetty: 13.8.2012 21:02\nValokuvaaja Wilma Hurskaisen perhealbumin kuvat noteerattiin laajasti maailmalla.\nNeljä pientä tyttöä poseeraa kauniisti kameralle. Sisarussarja on ikuistettu lukuisiin perhepotretteihin vuosien 1986-1990 välisenä aikana.\nKaksikymmentä vuotta myöhemmin sisarussarjan vanhin, Wilma Hurskainenhttps://www.is.fi/haku/?query=wilma+hurskainen, intoutui kuvaamaan siskonsa uudelleen samantyylisiin potretteihin. Kahden vuoden ajan Hurskainen puki siskonsa samanlaisiin vaatteisiin ja asetteli nämä aiemman valokuvan tavoin. Projektista syntyi kuvasarja Growth, joka julkaistiin kirjana vuonna 2008.\nNyt kuvasarja on noteerattu laajasti kansainvälisessä lehdistössä. Kuvia on julkaistu muun muassa yhdysvaltalaisessa Huffington Post -lehdessä ja brittiläisessä Daily Mailissa. Hurskainen on yllättynyt kuvien saamasta huomiosta.\nHurskainen kertoo saaneensa yhteydenoton Daily Maililta viime viikolla. Kuvaaja uskoo otosten päätyneen lehtien tietoon, kun ne nousivat puheenaiheeksi kansainvälisillä keskustelupalstoilla ja sosiaalisessa mediassa.\n- Ihmettelin, miten kuvat ovat lähteneet nyt leviämään. En tiedä millä logiikalla hype on kasvanut, sillä uudetkin kuvat on otettu jo vuosina 2004-2006.\nGrowth-sarjan kuvia on jaettu laajasti muun muassa Pinterestissä.\n- Sosiaalisessa mediassa ilmiöt kasvavat nopeasti suuriin mittasuhteisiin, Hurskainen hämmästelee.\nKuvat ovat kiertäneet aiemmin näyttelyissä Euroopassa ja Japanissa.\nHurskainen on iloinen kuvasarjan saamasta huomiosta. Hän ei osaa vielä sanoa, poikiiko huomio uusia työtarjouksia.\n- Sen näkee vasta tulevaisuudessa, Hurskainen toteaa.\nKuvissa esiintyvät sisarukset ovat kasvaneet jo aikuisiksi. Hurskainen on sisaruksista vanhin, 33-vuotias. Keskimmäinen sisko on 30-vuotias ja nuorimmaiset kaksostytöt ovat 28-vuotiaita.\nKatso loput kuvat Wilma Hurskaisen kotisivuilta.http://www.wilmahurskainen.com/\nOletko itse kuvannut perheenjäsentesi muuttumista vastaavalla tavalla? Lähetä kuvasi IS:lle osoitteeseen verkkotoimitus@iltasanomat.fi.


Suomalaisten oluiden TOP50 RatebeerissäHumalablogi\nSuomalaisten oluiden TOP50 Ratebeerissä\n1 Plevnan Siperia Imperial Stout 3.93/183 (painotettu keskiarvo/reittausten määrä)\n2 Sinebrychoff Koff Porter 3.87/1185\n3 Laitilan Kievari Imperiaali 3.63/99\n4 Beer Hunters Mufloni CCCCC 3.63/80\n5 Huvila Oak Porter 3.63/58\n6 Vakka-Suomen Prykmestar Savu Kataja 3.62/105\n7 Huvila X-Porter 3.62/209\n8 Sinebrychoff / Brooklyn Two Tree Porter 3.61/133\n9 Hollolan Hirvi Kivisahti 3.57/57\n10 Plevnan Stout 3.55/65\nPainotettu keskiarvo johtaa käytännössä siihen, että hyvin vähän arvioidut oluet eivät pysty pääsemään helpolla kärkeen. Mitä enemmän oluella on arvioita, sen lähemmäksi todellista keskiarvoa pisteet tulevat. Top50:ssä vähiten reittauksia on Beer Huntersin Äkäpukilla (2013) – 11. Sen painotettu keskiarvo on 3.46 (sijoitus 17.), mutta todellinen olisi 3.85. Minimissään olut tarvitsee 10 arviota päästäkseen listoille.\nPlevnan Siperia ja Koffin Porter ovat taistelleet kärkipaikasta useita vuosia. Vielä pari vuotta sitten ne olivat käytännössä tasoissa, nyt Siperian ainakin hetkittäin parempi saatavuus on nostanut sen selvempään ykköstilaan. Ratebeerin maailmanlistalla Siperian 3.93 riittää sijaan 505, joten aivan maailman kärkioluita ei Suomessa ole pantu. Koffin Porter löytyy sijaluvulta 733.\nKärkikympissä tilanne on kaksikon jälkeen hyvin tiukka. Kievari Imperiaalin kolmostilan ja Two Tree Porterin kasitilan välissä on vain 0,02 pistettä – muutamakin reittaus saattaa riittää muuttamaan sijoitusta (vaikkakin painotus laimentaa muutosta). Näistä X-Porterilla on eniten arvioita, johtuen sen saatavuudesta Yhdysvalloissa.\nTämän postauksen laatimishetkellä sijalla 50 on Maku Brewingin kehuttu IPA 3.32 pisteellä. Sen todellinen keskiarvo on 3,44 pistettä, joten voi olettaa oluen nousevan jossain vaiheessa Top20:iin tai ainakin sen tuntumaan. Sijoitus paranee jatkossa jo silläkin, että edeltä poistuu oluita.\nMiltä näyttää Top50 sitten panimoittain?\nBeer Hunters 11 eri olutta\nStadin Panimo 8\nHollolan Hirvi 1\nListalla ylös luonnolliset sijoittuvat “laadukkaat panimot”, joilla on paljon erilaisia oluita. Näitä ovat ainakin Beer Hunters ja Stadin Panimo, joilla kummallakin on yli 100 olutta Ratebeerissä (aktiivisena toki vain osa). Plevnalla ja Malmgårdilla listalla on suhteellisesti iso määrä oluita koko valikoimasta. Kumpikin panimo on tosin viimeisen parin vuoden aikana tuonut entistä enemmän uusia oluita markkinoille. Tuoreista panimoista Hiisi ja Pyynikki ovat kumpikin pukanneet maailmalle yli 50 eri olutta, mutta Top50:ssä se ei vielä ole näkynyt, osittain varmasti saatavuudestakin johtuen. Hiiden pari olutta sijoittuu kuitenkin hienosti sijoille 11 (Pläkki) ja 12 (Pohjoisen Jättiläinen). Pohjoisen Jättiläisen todellinen keskiarvo on 3,74, valitettavasti painotettu ka ei pysty enää juurikaan nousemaan elleivät innostu panemaan oluesta uutta erää.


Sitkeä Müller piti Federerin tiukilla\nperjantai 05.09.2008 klo 9:39\nTenniksen Yhdysvaltain avoimen grand slam -turnauksen yllättäjän Gilles Müllerin pirteät otteet jatkuivat miesten kaksinpelin puolivälierässä.\nSveitsin Roger Federerin rutiini oli kuitenkin luxemburgilaiselle liikaa. Maailmanlistan kakkoseksi juuri ennen US openin alkua pudonnut, turnauksen voittoa puolustava Federer iski välieriin luvuin 7–6 (7–5), 6–4, 7–6 (7–5).\nVasta toisena karsijana Yhdysvaltain avointen historiassa puolivälieriin venynyt Müller pelasi Federeriä vastaan ennakkoluulottomasti. Useat ohituslyönnit osuivat kenttään, ja yläkierteiset palautukset viuhuivat verkolle vastaan tulleen sveitsiläisen yli.\nFederer kykeni murtamaan Müllerin syötön vain kerran, ja se toi voiton toisessa erässä. Ensimmäisessä ja kolmannessa erässä maailmanlistan 130. sijalla majaileva Müller pakotti Federerin katkaisupeliin.\nKolmannen erän katkaisupelissä Müller otti pienen etulyöntiaseman, jonka Federer kuitenkin käänsi edukseen. Sveitsiläisen riehakas tuuletus kahden tunnin ja 26 minuutin pituisen ottelun päätyttyä kertoi, ettei kyseessä ollut helppo iltapuhde.\nFederer kohtaa välierissä voittajan kolmanneksi sijoitetun Serbian Novak Djokovicin ja Yhdysvaltain Andy Roddickin (8) välisestä puolivälierästä. Toisessa välierässä maailmanlistan ykkönen Rafael Nadal mittaa kuudenneksi sijoitetun Britannian Andy Murrayn taidot.


My real life: Keskiviikkoinen valmennus\nKeskiviikkona meillä oli Kaisan valmennus. Aloiteltiin työskently ravipuomeilla joiden jälkeen nostettiin laukka ja tultiin laukassa ristikko, -toisella pitkällä sivulla tultiin väistöjä. Gee oli alkuun melkoisen kuuro pohkeelle ja ensimmäiset hypyt menivätkin ihan penkin alle kun gee ei juurikaan reagoinut jalkaan.. Väistöt osottautuivatkin vähän haasteellisimmiksi ja koko hevonen tuntui vain kulkevan ihan vimpulassa.. onneksi sentään loppua kohden lähtivät väistötkin kutakuinkin paranemaan.\nRataa lähdettiin taas hyppäämään pikkuhiljaa osissa niin,että tultiin pariin otteeseen pysty-okseri 6 askeleen linjaa josta jatkettiin keskellä olevalle pystylle ja pikkuhiljaa tähän lisättiin kierros kierrokselta esteitä ja lopuski tultiin rata kertaalleen läpi pari kertaa. Parilla kertaa gee taisi ottaa väliin 7 askelta jolloinka paikka ajautui okserille aavituksen lähelle.. Gee oli jo aloittaessa vähän pohkeen takana. Yksittäiselle keskellä olevalle pystylle gee pääsi pariin otteeseen kieltämään, etenkin vasemmasta kierroksesta sitä tultaessa en jotenkin vain osannut hahmottaa sille esteelle ollenkaan paikkaa. Paria kieltoa lukuunottamatta rata rullasi suht kivasti ja suurimpaan osaan lähestymisistä olen ihan tyytyväinen. Yritin kokoajan vain muistaa keskittyä siihen,että en jää killumaan satulaan ja pumppaamaan kohti esteitä. Rata näkyy jälleen videolta sen verran hyvin,ettei siitä sen enempää. Muutamia tyhmiä omia mokia tuli mutta etenkin lopputunnista ja parista viimeisestä radasta jäi hyvä fiilis kun taas itsekkin muisti ratsastaa.\nKuvista kiitos jälleen luottokuvaaja Emmalle!\nTulevalla viikolla saatiin sovittua valmennus tiistaille ja loppuviikosta suunnataankin perjantaina Ypäjälle kisoihin.Tällä kertaa lähdetään hyppäämään pelkästään 80cm luokka kerta nuorten hevosten festivaalien yhteydessä ei muita avoimia luokkia ollutkaan sinä päivänä. Saatiin kumminkin sen verran kätevästi kyydit järjestettyä,että päätettiin silti tuo yksi luokka lähteä hyppäämään. Eipähän siitä todellakaan haittaakaan ole, mahdollisimman paljon startteja ja kokemusta kun tässä nyt pääasiassa tarvitaan,että itse saisin paremmat kisahermot!\nidaho 16. elokuuta 2015 klo 22.22\nMinusta viimeinen kommentti oli hieno, aina ei tarvitse mennä isompaa ja jokainen startti on lisää kokemusta ja rutiinia! :-)\nPs. Kuka sulle tekee bannerit ja tekeekö ko. henkilö muille niitä?\nMoona Kantola 16. elokuuta 2015 klo 22.40\nNäinpä juuri! Emma (hevosmurheilua.fi) on nää mun ulkoasut tehnyt nyt useemman kerran.. en oikeestaan tiedä miten tekee muille mutta kannattaa kysästä! :)\nOnnistunut kisareissu// 4.sija!


Polvikipu on merkki | Apu\nTäällä ei kuulkaas ole mitään rustoa enää jäljellä, ilmoitti lääkäri oululaiselle Aila Somerolle pari vuotta sitten. Somero, 67, oli tullut vastaanotolle hakemaan kortisonipistoksia kipeisiin polviinsa, mutta röntgenkuvat kertoivat, että nivelrikko oli vienyt nivelruston lähes kokonaan. Pistokset jäivät saamatta.\nSomero oli loukannut polvensa useasti vuosikymmenten aikana, viimeksi pari vuotta aiemmin. Toisessa polvessa epäiltiin luusirua, koska välillä vihlaisi kuin kuumalla neulalla olisi pistetty. Somero oli muutenkin tottunut kipuihin.\n– Niveliäni on särkenyt lapsesta asti, ja vuonna 1995 minulla todettiin fibromyalgia. Olin tottunut nivelkipuihin enkä osannut ajatella, että nivelet voisivat olla myös kuluneet. Polvi alkoi oireilla enemmän vasta, kun jäin eläkkeelle ja lisäsin liikkumista. Silloin menin kipujen takia lääkäriin.\nTämäntapaisia polvivaivoja on hyvin monella suomalaisella. Niveliä voi särkeä eri syistä, ohimenevästi tai kroonisesti. Keski-iän jälkeen nivelten kulumat eli nivelrikko alkaa vähitellen yleistyä, ja polvivammoja on elämänsä aikana lähes jokaisella. Niveliä vaivaavat niin ylikuormitustilat kuin tulehdukselliset sairaudetkin.\nHUSin ylilääkäri Eero Hirvensalo sanoo, että polven nivelsidevammat ovat yleisiä, koska polvinivel on herkkä vääntövoimille.\n– Lievät venähdysvammat ovat yleisiä, samoin kierukka- ja nivelsidevauriot. Rakenteelliset tekijät ja heikko reisilihasvoima voivat altistaa polvilumpion sijoiltaanmenolle vähäisissäkin vääntöliikkeissä. Nivelsidevammojen lisäksi nivelen alueelle voi syntyä murtumia. Äärimmillään, mutta onneksi harvoin, koko polvinivel voi mennä sijoiltaan, jolloin alueelle voi syntyä vakavia hermo- ja verisuonivaurioita, Hirvensalo kertoo.\nPolvivaivojen ehkäisyyn ja itsehoitoon voi antaa kolme ohjetta: vältä ylipainoa, pidä varsinkin reisilihakset hyvässä kunnossa ja käytä talven liukkailla keleillä nastajalkineita.\nTapaturman sattuessa vaurioille alttiita ovat varsinkin polven nivelkierukat, sivusiteet ja eturistiside. Kierukoiden tehtävä on joustaa kuormituksessa sekä tukea niveltä ja sen liikkeitä. Sivusiteet puolestaan tukevat polvea sivusuunnassa, ja eturistiside etu–takasuunnassa.\nKaikki nämä vaurioituvat helposti esimerkiksi pallopeleissä, joissa polvi voi vääntyä. Oireena on yleensä ainakin kipua ja polven turvotusta.\nLievä kierukan repeämä ei välttämättä haittaa kävelyä, juoksemista kyllä. Polvi saattaa napsua kivuliaasti. Pahimmillaan kierukka tai irronnut rustokappale voi mennä nivelrakoon ja estää polven liikettä, joilloin tarvitaan leikkaushoitoa. Tapaturmaiset laajat kierukkavauriot voidaan hoitaa tähystyksellisesti, usein repeämäkohdan kiinnityksellä.\nEturistisiteen repeämä ei aina vaadi leikkaushoitoa, mutta usein polvessa on vamman lisäksi muitakin ongelmia, jotka korjataan leikkauksella. Ratkaisevaa on, kuinka tukeva polvi on, mikä on nivelen tilanne yleensä ja millaista käyttöä polven on tarkoitus kestää.\nOngelmana on, että polven ristisidevammoihin liittyy joka tapauksessa kohonnut nivelrikon riski. Sivusiteistä herkemmin vaurioituu sisempi nivelside. Tyypillisesti vaurio syntyy, kun sääri vääntyy polvesta ulospäin. Hoitona käytetään polvea tukevaa saranatukea ja sen jälkeen fysioterapiaa. Toipuminen voi viedä kuukausia.\nNivelkierukan ja nivelsiteiden vammat eivät näy röntgenkuvissa, joten lääkäri tekee ensin kliinisen arvion, arvioi ja testaa muun muassa polven liikeratoja, vakautta, lihasvoimaa ja kipukohtia. Sen jälkeen harkitaan, tarvitaanko magneettikuvausta.\nEero Hirvensalo sanoo, että polvivamman sattuessa ei useinkaan ole välitöntä kiirettä hakeutua hoitoon.\n– Jos polveen voi varata, merkittävää liikerajoitusta ei ole eikä nivel ole poikkeavan kivulias ja turvonnut, tilannetta voi hyvin katsoa muutaman päivän. Aluksi riittää normaali kivunhoito, eli jalka kohoasentoon ja kylmää.\nPolvivammojen hoidossa nopeutta tärkeämpää onkin se, että hoidetaan oikein ja hyvin.\nOsa vammoista paranee ilman toimenpiteitä ja tilannetta voidaan seurata, mutta polvinivelen alueen murtumat ja erityisesti polvinivelen sijoiltaanmeno edellyttävät selvittelyn ja hoidon kiireellisesti päivystyksessä, Hirvensalo sanoo.\n– Laaja traumaattinen kierukkarepeämä olisi hyvä korjata ilman tarpeetonta viivettä, mutta esimerkiksi repeytyneen ristisiteen hoitoarvio ja leikkaushoito voidaan toteuttaa vasta kuukausienkin päästä.\nPolven nivelrikkoa esiintyy yleisesti keski-iästä alkaen ruston haurastuessa. Silloin nivelruston rakenne rikkoutuu, rusto ei pysty enää uusiutumaan ennalleen, ja vähitellen se tuhoutuu kokonaan. Ajan myötä muutoksia tapahtuu niin nivelrustossa, luussa, nivelkalvossa, kierukassa kuin ympäröivissä lihaksissakin.\nIkääntyessä nivelrikkoa tulee lähes jokaiselle, mutta lievissä tapauksissa oireita ei välttämättä ole. Jos kipua on, se johtuu nivelen rakenteen muutoksista ja tulehdusreaktiosta. Aluksi kipu vaivaa vain polvea kuormittaessa, mutta sairauden edetessä alkaa tulla myös leposärkyä. Tulehdusvaiheessa polvi voi turvota, kun nivelen sisään kertyy nestettä.\nRustovaurioita ei voi korjata, mutta kipuja voi lääkitä tulehduskipulääkkeillä tai muilla kipulääkkeillä. Nivelten rustolääkevalmisteet saattavat auttaa, joskin näyttö niiden tehosta on vaatimatonta. Myös kortisonipiikeillä voi vähentää kipua, kun nivel on tulehtunut. Jos nämä keinot eivät enää tehoa ja rustovauriot ovat laajat, on aika harkita tekoniveltä.\nLiika kuormitus voi myös tehdä polven kipeäksi. On kuitenkin hyvin yksilöllistä, mikä on liikaa kuormittamista.\nNuorilla aikuisilla kohtalaisen yleinen vaiva on kondromalasia, polvilumpion ruston pehmeneminen ja halkeilu. Oireena voi olla kipu polven etuosassa ja lukkoutumisen tai napsumisen tunne. Kipuja voi olla kyykistyessä, hyppiessä, polvillaan ollessa ja portaita kulkiessa. Tulehduskipulääkkeistä on apua akuutissa kivussa, mutta jos kipu ilmenee säännöllisesti rasituksessa, kannattaa mennä lääkäriin.\nTarkkaan ei tiedetä, miksi polvilumpion rusto kestää joillain ihmisillä vähemmän rasitusta kuin toisilla. Syy saattaa olla osittain perinnöllinen, mutta myös rakenteellisilla tekijöillä on merkitystä.\nJoillain lapsilla ja nuorilla polvilumpiojänteen kiinnityskohta voi rasittua liikaa. Silloin polvilumpiojänteen ja sääriluun liitos sääressä kipeytyy ja jää vähitellen koholla olevaksi, aristavaksi patiksi. Tällöin on syytä vähentää polven rasitusta.\nUrheilua harrastavilla tavallinen vaiva on niin sanottu hyppääjän polvi, jossa polvilumpion jänteen ylä- tai alaosa ylirasittuu ja osa säikeistä vaurioituu. Juoksijan polvi taas kipuilee polven ulkosivun rakenteiden hangatessa toisiaan.\nMolemmissa vaivoissa hoitona on rasituksen vähentäminen ja tulehduskipulääkkeet, ongelmallisissa tilanteissa myös leikkaus.\nAila Someron polvikivut jäivät, kun hän sai tekonivelen vasempaan polveensa lokakuussa 2015. Puoli vuotta leikkauksen jälkeen hän on toipunut hyvin.\n– Aluksi tuntui, että olen kuin rampa ankka. Pitkästyin, kun oli liukkaat kelit enkä päässyt ulos. Nykyään kävelen lyhyitä matkoja, kuten käyn kaupassa. Autossa olen vielä pitänyt liukkaalla kelillä kävelysauvaa mukana varmuuden vuoksi.\nToipuminen leikkauksesta vaati polven kuntouttamista kotona jumppaamalla ja polkemalla. Lisäksi Somero on käynyt fysioterapiassa, vesijumpassa ja kuntosalilla. Aivan ilman vaikeuksia toipuminen ei ole sujunut.\n– Kun pääsin sairaalasta, jalka oli niin turvonnut, etten saanut kenkää jalkaan. Sairaalassa sanottiin, että nilkan turvotus on aika yleistä leikkauksen jälkeen. Se turpoaa vielä nykyäänkin jonkin verran, kun kävelen. Lisäksi oikea polvi on kipeytynyt, kun olen liukkailla varonut vasenta, Aila sanoo.\nMyös oikealle polvella on ehkä tiedossa helpotusta. Aila harkitsee ottavansa myös siihen tekonivelen, kunhan edellisestä leikkauksesta on kulunut vähintään vuosi.\nNäin hoidat polvikipua\nNosta raaja aluksi koholle. Laita siihen kylmähaude\nja sidos.Vältä rasitusta.\nKäytä tarvittaessa kipulääkettä.\nKuntouta ohjeiden mukaan.\nHakeudu lääkäriin, jos polvi ei kestä varausta,\non liikerajoitteinen tai turvonnut.\nPidä lihakset hyvässä kunnossa.\nHarrasta niveltä vähän rasittavaa liikuntaa,\nkuten kuntosaliharjoittelua, pyöräilyä ja uintia.\nKäytä tarvittaessa (tulehdus)kipulääkkeitä.\nKokeile halutessasi myös nivelen\nTulehdusvaiheessa pyydä lääkäriä pistämään\nKun muu ei auta, kysy tekonivelleikkauksen\nLähteet: Eero Hirvensalon haastattelu, Terveyskirjasto ja Duodecim-lehti


Kirjailija Outi Pakkanen: ”Olen kärsinyt unettomuudesta koko ikäni” | Me Naiset\nKirjailija Outi Pakkanen: ”Olen kärsinyt unettomuudesta koko ikäni”\nklo 14:02 | 31.8.2016\nKirjailija Outi Pakkanen jätti maanantaina kustantajalle vedokset uusimmasta teoksestaan. ”On helpottunut ja hieman outo olo. Vähän niinkuin näyttelijällä ensi-illan jälkeen”, hän kuvaili.\nKirjailija aikoo pitää välivuoden romaanien teosta ja matkustella yksin lempikohteisiinsa.\nKirjailija Outi Pakkanen on kärsinyt unettomuudesta koko ikänsä.\n– Nukun vain kuusi tuntia yössä, ja sekin on sellaista koiranunta. Saan unen päästä kiinni yhden maissa ja heräilen jo puoli seitsemältä aamulla. Se on meillä sukuvika, hän kertoi tiistaina Me Naisille.\nMyös Outin äiti ja poika kärsivät samasta vaivasta. Hän itse kertoo oppineensa elämään huonounisuuden kanssa.\n– Tulen onneksi toimeen vähällä unella. Otan myös aina lounaan jälkeen noin puolen tunnin päiväunet.\nVälivuosi ja matkalle\nOuti Pakkanen on päättänyt pitää välivuoden dekkarien teosta. Ajan hän aikoo käyttää matkustelemalla. Ensin hän suuntaa lempikaupunkiinsa Berliiniin, sitten Italian Bolognaan ja talveksi johonkin lämpimään kaukaiseen paikkaan. Täydellistä sapattia hän ei aio pitää.\nOuti kertoi suunnitelmistaan Oivauni-uniklinikan avajaisissa Helsingissä.\n– Olen ottanut pari pientä tilaustyötä. Lopun aikaa matkustelen ja nautiskelen. Kustantajani ei meinaa millään uskoa tätä, hän naurahti.\n”Yksin matkustaessa ei tarvitse neuvotella kenenkään kanssa mistään.”\nSinkkuna elävä Pakkanen nauttii suunnattomasti yksin matkustamisesta.\n– Silloin ei tarvitse neuvotella kenenkään kanssa mistään ja saa mennä sinne, minne nenä näyttää.\nKirjailijan kesä on sujunut syyskuun lopulla ilmestyvää Peili-dekkaria viimeistellessä rakkaassa kotikaupungissa Helsingissä.\n– Kirja voi olla yllätys lukijoilleni, sillä siinä ei veri roisku, vaan kyseessä on enemmänkin psykologinen trilleri.\nklo 17:22 | 31.8.2016\nKysymys ei ole unettomuudesta, jos nukkuu kuitenkin joka yö. Kuudella tunnilla pärjää hyvin. Lisäksi päiväunet !


Hopeadollari 1922 - matkamuisto 100 vuoden takaa - Meriharakka.net\nIsäni syntymästä tulee tänään kuluneeksi 100 vuotta.\nSen kunniaksi etsin laatikoitteni kätköistä hopeadollarin hänen syntymävuodeltaan.\nIsäni hankki sen todennäköisesti jollain Yhdysvaltoihin suuntautuneella matkallaan 1950-luvulla. Aika hyvä matkamuistoksi!\nOlen vuosien mittaan kirjoittanut isästänä – ja hänen matkoistaan – useammankin blogijutun.\nBlogimme keskittyy matkailuun melko tiukalla rajauksella, mutta matkailu oli iso osa myös isäni elämää. Kuten myös kirjoittaminen ja valokuvaaminen – nekin molemmat elementtejä myös blogin ylläpitämisessä\nIsäni kuoltua keväällä 1997 sovimme perintöä ja vanhemmiltani jääneitä tavaroita jakaessamme, että saisin pitää isäni päiväkirjat. Niissä on dokumentoitu hänen elämänsä noin 60 vuoden ajalta muutamalla lauseella jokaisesta päivästä. Pidän niitä ehkä arvokkaimpana osana isäni perintöä, vaikka perin paljon muutakin.\nIsäni valokuvausharrastus jäi vähemmälle lasten synnyttyä ja/tai työelämän viedessä yhä enemmän aikaa, mutta elpyi luontokuvauksen muodossa hänen jäätyään eläkkeelle. Lapsuudenkodissani oli kuitenkin jopa suurennuskone ja kodinhoitohuoneen ikkunassa pimennysverhot, jotta tilaa saattoi myös käyttää valokuvien kehittämiseen.\nTässä linkki isäni lyhyeen elämänkertaan, jonka kirjoitin kun hänen kuolemastaan oli kulunut 10 vuotta.\nErik A Heino, matkamuistot\nPrevious articleMaailma muuttui 1.1.2022\nNext articleScandic Hamburger Börs\n12.1.2022 at 19:06\nTuollaiset päiväkirjat ovat varmasti hieno muisto, jonka lisäksi ne ovat varmaan todella kiinnostavaa luettavaa. Voisi itse asiassa olla ideaa aloittaa itsekin kirjoittaa vastaavaa. Kaipa se olisi parempi aloittaa edes nyt, vaikka aiemmin sellaista ei ole pitänytkään.\n14.1.2022 at 09:20\nKiitos Mikko! Itsekin olen, isäni jäljiltä, kirjoittanut päiväkirjoja noin koko aikuisikäni. Viimeiset, olisiko 30 vuotta, tietokoneella, joten niihin on helppo kohdistaa myös hakuja, kun haluaa selvittää jonkun tapahtuman tarkan ajankohdan.\n18.1.2022 at 12:53\nOi vau! Isäsi on selkeästi ollut oman aikansa matkabloggaaja :D\nPäiväkirjat on kyllä kivoja! Kirjoitin niitä joskus (ah-niin-ihanina) teiniaikoina, mutta sitten homma jäi. Pitäisi aloittaa taas, sillä vanhoihin juttuihin on ollut mielenkiintoista palata :) Ja onneksi on edes blogi. Helposti sitä nimittäin unohtaa, mitä on tullut tehtyä ja missä käytyä.\n18.1.2022 at 22:19\nKiitos Eveliina! Isäni kanssa aloitin matkailun – esikoisena pääsin mukaan isän työmatkoille aika varhainkin. Kaipa se sieltä ainakin osittain viehtymykseni matkailuun tulee.